Ҳизб ут-Таҳрирдан муборак Қурбон ҳайити табриги - | Hizb-Uzbekiston.info\nHome›МАТБУОТ БАЁНОТИ›Ҳизб ут-Таҳрирдан муборак Қурбон ҳайити табриги\nБисмиллаҳир Роҳманир Роҳим. Нусрат ва ғолиблик башоратин берган, ояти карималар ила огоҳлантирган бутун оламлар парвардигори Аллоҳга ҳамду сано бўлсин. Қалбларга ором, зеҳнларга нур бахш этувчи, аҳволларимизни ислоҳ қилувчи бир шариатни бизларга мерос қилиб қолдирган, диёрларни бепоён, ер юзини обод, миллат ва элатларни ўзаро биродар қилувчи Халифаликни бизларга инъом этган саййидимиз Муҳаммад мустафога, у кишининг аҳли-оилалари ва саҳобаларига салоту саломлар ёғилсин.\nҲайит намозидан сўнг қўл бериб кўришганларнинг табассуми ила, мусулмонлар хонадонида болажонларнинг қувончи ила, зулҳижжанинг ўн кунлиги ҳосилини йиғиб олаётган итоаткор бандаларнинг севинчи ила, қодир кишиларнинг Азиз ва Жаббор зот учун қилган қурбонликлари ила, Байтуллоҳга етиб борганларнинг ҳаж ибодатидаги сурури ила хуш келдинг муборак ийдул қурбон… Хуш келдинг, қалбларга берган суруринг ила… Хуш келдинг, шодга тўлган хушхабар ила…\nМен муборак Қурбон ҳайити муносабати билан инсонлар учун чиқарилган энг яхши Умматга, ла илаҳа иллаллоҳ Муҳаммадур Росулуллоҳ Умматига Ҳизб ут-Таҳрир аъзоларининг махсус табригини йўллаётганимдан мамнунман. Аллоҳ Таолодан бугунги ҳайит қувончини яқинда келажак ёруғ кун ва аниқ нусрат шодлигига айлантиришини сўраб қоламиз.\nЎз навбатида хоссатан ўзимнинг номимдан ҳамда Ҳизб ут-Таҳрир марказий матбуот бўлими раиси ва матбуот бўлими ходимлари номидан Ҳизб ут-Таҳрир амири улуғ олим Ато ибн Халил Абу Роштани ҳайит байрами билан муборакбод этаман. Аллоҳ Таолодан амиримизга даъват етакчилигида ва Пайғамбарлик минҳожи асосидаги иккинчи рошид Халифаликни барпо этиш учун нусрат талаб қилишда муваффақият беришини сўраб қоламиз.\nДарҳақиқат, Аллоҳ Таоло халқларга ўз ораларидан уларнинг воқелигини яхши тушунадиган, ҳиссиётларига таъсир қиладиган ва уларнинг аҳволини тушунтириб берадиган кишиларни чиқариб беради. Аллоҳ уларни ўз халқига мурожаат қилиш ва насиҳат йўллашга қодирлик неъмати билан сийлаган экан, ўз навбатида улар инсонлар қалблари ва ақлларини асир этиб, бу билан жамоатчилик фикрини шакллантирувчиларга айланадилар. Биз вазифалари не чоғлик муҳим эканини эслатмоқ ҳамда Умматга ўз ҳаққини танитмоқ учун, бу ҳайитда хусусан шундай инсонларга мурожаат қилмоқчимиз.\nИсломий Умматда жамоатчилик фикрини шакллантирувчиларга:\nЭй минбарлар, сайтлар, қаламлар, саҳифалар, каналлар, газеталар, дастурлар эгалари. Эй тарғиботга асосланган ва асосланмаган медиа платформалари. Эй Ислом, ҳаёт ва инсоният ишлари борасида чуқур тафаккурга эга бўлган, ҳаётнинг жиддий соҳалари билан, кўнгил очар ўйинлар билан ҳам шуғулланаётган барча турдаги оммавий ахборот вакиллари, биз сизларга Ислом Уммати халқлари орасида маслаҳат бериш, фикр билдириш ва ҳиссиётларни бошқариш вазифасини ўз зиммасига олган инсонлар, деган эътиборда ушбу ҳайитда мурожаат қиляпмиз… Зеро, Росулуллоҳ ﷺ бежиз бундай демаганлар:\n«أَيُّمَا دَاعٍ دَعَا إِلَى شَيْءٍ كَانَ مَوْقُوفًا مَعَهُ إِلَى يَوْمِ الْقِيَامَةِ، لاَ يُغَادِرُهُ وَلاَ يُفَارِقُهُ، وَإِنْ دَعَا رَجُلٌ رَجُلاً»\n«Бирор даъватчи бир нарсага даъват қилган бўлса, қиёмат куни ўша нарса билан тўхтатилади. Ҳатто бир одам биттагина кишини чақирган бўлсин, уни тарк ҳам этолмайди, ажралиб ҳам ололмайди», дедилар, сўнг ушбу ояти каримани тиловат қилдилар:\n«Уларни (то Менинг фармоним бўлмагунча) тўхтатиб (дўзахга ташламай) туринглар! Чунки улар (аввал ҳаёти дунёда қилиб ўтган ишлари тўғрисида) сўралгувчидирлар» [Соффат 24]\nИшончимиз комилки, қуйидаги учта ҳақиқат Исломий Уммат халқларида жамоатчилик фикрига айланди.\nБиринчи ҳақиқат: бугунги кунда Уммат Аллоҳ Азза ва Жалла инсоният учун танлаган ҳаёт манҳажи Ислом эканини англаб етди.\nИккинчи ҳақиқат: бир асрлик курашдан сўнг ўзининг куч-қудрати ва фаровонлиги Исломий Халифалик билан чамбарчас боғлиқлигини ҳам англаб етди.\nУчинчи ҳақиқат: Исломий Уммат саҳобаи киромлар замонидаги каби исломий рошид бошқарувнинг қайтишини интизорлик билан кутмоқда. Ҳатто агар бу ишнинг амалга ошиш йўлини англаб етса ва ишонч ҳосил қилса, бунинг йўлида курашишга, ўзининг ва фарзандларининг жонини фидо этишга тайёр турибди.\nБу уч ҳақиқат Исломий Уммат халқларида жамоатчилик фикрига айланганига бизнинг ишончимиз комил. Лекин бу ҳақиқатлар Умматнинг нажот йўлидаги ҳаракатларини тартибга солишга кифоя қилмайди. Балки Уммат тил бириктирув ва муаммоларга юз тутган пайтда, исломий мафкура тафсилотларини ўргатадиган инсонларга муҳтож. Шу ерда Ислом Уммати фарзандларида жамоатчилик фикрини шакллантирувчиларнинг вазифаси исломий мафкура тафсилотлари билан Умматни бойитишдан иборатдир. Биз шу ўринда айни масъулиятли ишнинг аҳамияти ва жиддийлигини кўрсатадиган мисолларни келтириб ўтмоқчимиз.\nМисол учун, жамоатчилик фикрини шакллантирувчилар орасидаги Ислом Уммати бирлашишини истайдиган шахс ҳам ватанпарварликни сиёсий ғоя сифатида оммага тақдим этилишини маъқуллайди. Ёки исломий юртлар суверенитетини, масалан, бошқа юртлардан келган мусулмонларга фуқаролик бериш ёки фуқароликдан маҳрум қилиш қонунларини ҳурмат қилиш кераклигини таъкидлайди. Ватанпарварлик ҳамда ундан келиб чиққан суверенитет қонунлари хавфли сиёсий ғоялар эканини, булардан Ислом Уммати бирлигига зарба бериш кўзланганини унутиб қўяди. Ваҳоланки, бунинг ўрнига ватанпарварликни ҳаром деб билиб, оммани унинг хатаридан огоҳлантирмоғи керак эди. Шунингдек, инсон ўз халқи ва уларнинг манфаатларига содиқлигини БМТ қонунлари бўйича эмас, балки Ислом шариати бўйича намоён этиши кераклиги тўғрисида оммага фикр бериш учун ўзини етарлича сақофат билан бойитиши, бунда дангасалик қилмаслиги лозим эди.\nБу каби бепарволикларга яна бир мисол, мусулмон юртларидаги бирор шаҳар ҳарбий ҳужумга учраган пайтда, медиа контент яратувчилари ўз холисликларини кўрсатиб, тажовузкорнинг ҳужумини қораламоқдалар ва ҳужумга учраганларга ҳамдардлик билдирмоқдалар. Бироқ, кофир қўшиннинг ҳужумига мусулмон қўшинларни ҳаракатга келтириш билан жавоб берилади, деган тўғри фикрни Умматга сингдириш ўрнига, Ғарбдаги жамоатчилик фикрини ноқулай аҳволга солиб қўйган кампаниялар билан Исломий Умматдаги жамоатчилик фикрини чалғитишмоқда. Кейин эса, дунё давлатларини, айниқса, мустамлакачи кофир Ғарб давлатларини урушни тўхтатиш учун аралашишга чақирмоқдалар! Ваҳоланки, уларнинг вазифаси исломий юртлар мусулмонларнинг казармаларида биқиниб ётган қўшинларни сафарбар этиш билан мудофаа қилинади, деган тўғри фикр асосида Умматдаги жамоатчилик фикрини шакллантириш эди.\nЭй Умматда жамоатчилик фикрини шакллантирувчилар!\nБиз Ҳизб ут-Таҳрир аъзолари сизларга Исломий Уммат олдидаги масъулиятингизни, бу масъулият Умматга соф исломий фикрни беришдан иборатлигини эслатмоқчимиз. Ҳизб ут-Таҳрир исломий қонунчилик манбаларидан далилнинг қуввати асосида истинбот қилинган фикрий-сиёсий материалларни сизларга ҳавола қилмоқда. Унда Ҳизб фикрий ва сиёсий муаммоларга оид шаръий қарашларни ҳамда Уммат олдида турган замонавий муаммоларнинг шаръий ечимларини тақдим этмоқда. Эй минбарлар эгалари, эй жамоатчилик фикрини шакллантирувчилар, эҳтиёт бўлинг. Умматга нафс-ҳаводан олинган сиёсий тажрибаларни беришдан эҳтиёт бўлинг. Акс ҳолда, ўзингизни ҳам, ўзингиз билан бирга одамларни ҳам йўлдан оздирасиз. Аллоҳ Субҳанаҳу ва Таоло айтади:\n«Улар (бу ёлғон сўзларни, бошқа одамларни йўлдан оздириш учун ва оқибатда) қиёмат кунида, ўзларининг барча гуноҳларига ҳамда ўзлари жаҳолат билан йўлдан оздирган кимсаларнинг гуноҳларидан ҳам (бир қисмига) жавобгар бўлиш учун (айтгандирлар). Огоҳ бўлингиз, улар жуда ёмон юкни (яъни, гуноҳларни) орқалаб олибдилар» [Наҳл 26]\nҲайитингиз муборак бўлсин.\n1440 йилнинг шаввол ойини кузатиш натижаси эълони ҳамда муборак рамазон ҳайити табриги Ҳизб ут-Таҳрир томонидан муборак қурбон ҳайити муносабати билан йўлланган табрик Ҳижрий 1441 йилнинг шаввол ҳилолини текшириш натижаси ва муборак рамазон ҳайити табриги Ҳижрий 1442 йилнинг шаввол ҳилолини текшириш натижаси ва муборак рамазон ҳайити табриги\nTagsАллоҳу акбарва лиллаҳил ҳамд...ла илаҳа иллаллоҳҚурбон ҳайити табриги\nФақат Пайғамбарлик минҳожи асосидаги рошид Халифалик АҚШнинг зўравонлигини тийиб қўяди ва Фаластинни озод этади\nЎлик денгизи саммити ҳам денгиз номи каби ўлик саммит бўлди


Парҳез ва озиқланиш - BBC News O'zbek\n...да чоп этилган 9:33 26 феврал 20219:33 26 феврал 2021\nЎзбекистон 77 давлат ичида коронавирусдан ўлганлар сонини энг кўп яширган давлат сифатида қайд қилинди. Бундай хулосага келган халқаро тадқиқотда айтилишича, Ўзбекистон ковиддан ўлганлар сонини 30 мартагача камайтириб кўрсатган.\n...да чоп этилган 8:03 26 феврал 20218:03 26 феврал 2021\nИлмий дайжест: Одам ўрта ёшга етганда семириши аслида соғлиқ учун фойдалими? Тош давридан учта нота: кўп минг йиллик чиғаноқ қандай товуш чиқарган? Эгасини ҳимоя қилувчи вирус.\n...да чоп этилган 17:04 30 январ 202117:04 30 январ 2021\nКоронавируснинг "британча" штамми: Биз у ҳақда нима биламиз? – Дунё, янгиликлар\n...да чоп этилган 8:49 7 январ 20218:49 7 январ 2021\nКоронавирус: Англия учинчи карантинда, беморлар сони 30000 дан ортди\nCovid-19нинг янги штамми топилган Буюк Британиядаги вазият хавотирли тус олди.


Таниқли уламо Абдулатифхон домла вафот этди\n09.10.2018 11:52 0 1981\nИслом оламининг таниқли уламоси, узоқ йиллар диний идорада халқимизга беминнат хизмат қилган муҳтарам Устоз Абдулатифхон ҳожи домла 88 ёшда вафот этди, деб хабар бермоқда «Namnews.uz».\nАбдулатифхон домла Султонмаҳмудов Махдум домла 1930 йилда Наманган шаҳрида туғилган. 1952 йили «Мир Араб» мадрасасига ўқишга киради. У киши мадрасани аъло баҳоларга тугатгач, шу ерда араб тили ўқитувчиси бўлиб ишга қабул қилинади.\n1960–1962 йилларда Сурия давлат университетининг шариат факультетида таҳсил олади. Қайтгач, диний назорат кутубхонасида фаолият олиб борди. 1963–1968 йиллари «Мир Араб» мадрасасида мударрис ва илмий мудир, 1968–1972 йилларда мудир бўлиб ишлайди.\nАбдулатифхон Махдум домла 1973 йили Наманганга қайтиб, «Шайх Эшон» жоме масжидида (1977–1980), кейинчалик «Махдум Эшон» масжидида имом-хатиб бўлиб ишлайди. 1991 йили Наманганда «Мулла Қирғиз» (ҳозирги «Ҳидоя») мадрасаси очилганидан кейин, кўп йиллар ушбу диний таълим даргоҳида тафсир илмидан дарс берган.\n«Xabar.uz» ахборот-таҳлилий портали жамоаси марҳумнинг оила аъзолари ва яқинларига ҳамдарлик билдиради.\nАбдулатифхон домла уламо


Сергелида беш юлдузли меҳмонхона қурилади | NORMA.UZ\nСергелида беш юлдузли меҳмонхона қурилади\nБу ҳақда Сергели туман ҳокими Нозим Ҳусанов туманда жорий йилда амалга оширилаётган ишлар юзасидан ўтказилган матбуот анжуманида журналистларга маълум қилди.\nШаҳар аҳолиси учун яна 120 та уй\nСўнгги йиллар ичида Сергели туманида янги уй-жойлар қурилиши муносабати билан аҳоли сони ортиб бораяпти. Жорий йилда яна 120 та кўп қаватли уйлар қурилиб, фойдаланишга топширилиши режалаштирилмоқда. Шу муносабат билан аҳоли сони яна 16-17 минг нафарга ортади, ҳозирда умумий ҳисобда 200,7 минг нафар бўлган аҳоли сони яқин 3 йил ичида 260 минг нафарга етиши кутилмоқда.\nЯнги мактаблар, боғчалар, марказий касалхона ва бошқалар\nБу эса ўз навбатида янги ижтимоий объектлар, муассасалар қурилишига эҳтиёжни оширмоқда. Жумладан туманда яқин орада:\n2 та мактаб;\n12 та давлат-хусусий шериклик асосида мактабгача таълим муассасалари;\n250 ўринга мўлжалланган марказий касалхона;\nбанклар филиаллари ва бошқалар очилади.\n“Ёғоч” уйлар кимларга берилади\nҲокимнинг айтишича, “ёғоч уй” деб ном олган уйларни таъмирлашдан фойда йўқ, улар фақат бузиб ташлашга ярайди. Туманнинг 70 гектар ҳудудини эгаллаб турган ушбу уйлар лотларга бўлиб, яъни ер майдончаларига ажратилиб, кўпроқ инвестиция кирита оладиган, аҳоли учун яхшироқ шарт-шароит яратиб бера оладиган пудратчиларга топширилади.\nЧет эл инвестицияси ҳисобига қуриладиган бинолар\nҲоким хорижий инвестициялар иштирокида барпо этиладиган объектлар бўйича ҳам маълумотлар берди:\nкореялик ҳамкорлар билан барпо этиладиган замонавий кўп қаватли жаҳон стандартларига жавоб берувчи беш юлдузли меҳмонхона,\nкўп тармоқли тиббиёт маркази шулар жумласидан.\nХУМШ муаммолари учун мобиль илова\nЯна бир янгиликлардан бири: кўп қаватли уйлар қурилиши муносабати билан ХУМШ муаммоларини тезкор ҳал этиш мақсадида “5112” диспетчерлик тармоғи жорий этилган. Хизматнинг электрон тармоғи ҳам ишлаб турибди. “5112.uz” сайтида шикоят ва муаммоларни ёзма равишда йўллаш, ҳатто суратларни илова қилиш ҳам мумкин.\nҲокимнинг айтишича, ҳозирда ёшу-қари телефондан бемалол фойдаланаётганини инобатга олган ҳолда ушбу хизматнинг мобиль иловасини тайёрлаш учун буюртма берилган. Уни телефонга юклаб олиб, диспетчер хизматидан фойдаланиш мумкин. Ушбу мақсадда барча ХУМШлар компьютер билан жиҳозланади.\n“Замонавий маҳалла” лойиҳаси доирасида кўп қаватли уйлар фасадларини таъмирлаш, спорт майдонлари, автотураргоҳлар, болалар майдончалари қурилади, дарё бўйлаб жойлашган икки қаватли уйлар эса 2-2,5 ой ичида замонавий кўриниш олади”, — деди ҳоким.\nНоқонуний қурилган, йиллар мобайнида қаровсиз бўлган гаражлар бузилиб, уларнинг ўрнида кутубхоналар, новвойхоналар, замонавий автотураргоҳлар қурилади.\nДавлат-хусусий шериклик асосида ўз кутубхонасига эга бўлган 32 та замонавий гузарлардан 28 тасини қуриш бўйича ишлар бошлаб юборилган, улардан 2 таси яқин орада топширилади.\n“Мошина бозор кўчадими?”\nЖурналистларнинг “Сергели машина бозори кўчириладими?”, деган саволига ҳоким ҳозирда ушбу масала кўриб чиқилаётганини билдирди.


Усэйн Болт: Сульшер жуда ювош. У ўзгариши керак\n18 март, 2021, 20:14\nУ ҳеч қачон футболчиларини ёмонламайди.\nТаниқли спринтер Усэйн Болт “Манчестер Юнайтед”нинг ашаддий ишқибози эканини кўпчилик билса керак. Ямайкалик спортчи “қизил иблислар”нинг бош мураббийи Уле Гуннар Сульшер ҳақида ўз фикрини билдириб ўтди.\n“Сульшер “Манчестер Юнайтед”ни совринлар сари етаклай оладими? Албатта, агар у ўзгарса. У жуда ювош. У ҳеч қачон футболчилар ҳақида ёмон гапирмайди, ҳатто улар яхши ўйнамаган бўлсалар ҳам. Бу ягона сабаб.\nАгар Сульшер ўзгариб, футболчиларга босим ўтказа бошласа ва яхши ўйнамаган пайтда уларга танбеҳ берсагина, у қолиши керак”, - деди Болт.\nУЕФА Европа лигасида курашни давом эттираётган МЮ айни дамда премьер-лига мусобақа жадвалида 2-ўринда бормоқда.


Қирғизистон давлат чегара хизмати 1 июлдан 20 июлгача қирғиз-ўзбек чегарасида ҳеч қандай можаро қайд этилмаганини таъкидлаб, Ўзбекистоннинг Шоҳимардон қишлоғида қирғизистонлик фуқаролар иштирокида содир бўлган инцидент бўйича Азаттиқ радиосига изоҳ берди.\nАйтилишича, 18 июль куни Қирғизистоннинг 3 фуқароси Ўзбекистоннинг Шоҳимардон эксклави орқали ўтиб кетаётиб ўзбекистонлик фуқаролар билан жанжаллашган. Қирғизистон давлат чегара хизматининг фикрича, бу жанжални чегарадаги инцидент сифатида баҳолаб бўлмайди.\nХабарда жанжал тафсилотлари келтирилмаган. Инцидент юзасидан икки мамлакат ҳуқуқ-тартибот органлари ходимлари учрашган, суриштирув ишлари бошланган.\n2018 йилнинг 21 июль куни Иссиқкўлда ўтаётган Марказий Осиё давлатлари ташқи сиёсат идоралари раҳбарлари йиғилишида иштирок этаётган Ўзбекистон Республикаси ташқи ишлар вазири Абдулазиз Комилов Қирғизистон Республикаси ташқи ишлар вазири Ерлан Абдилдаев билан учрашди. Бу ҳақда ТИВ ахборот хизмати хабар қилди.\nТурли даражадаги доимий Ўзбекистон-Қирғизистон маслаҳатлашувларининг давоми сифатида ташқи сиёсат идоралари раҳбарлари асосий эътиборни Ўзбекистон ва Қирғизистон президентларининг учрашувлари доирасида эришилган келишувларни амалга ошириш, жумладан давлатлараро чегарани делимитация қилиш ва ўтиш пунктларига оид масалаларга қаратди.\nВазирлар ўз ишини бошлаётган Марказий Осиё мамлакатлари ТИВ раҳбарларининг учрашуви масалалари, минтақавий ва халқаро кун тартибининг долзарб жабҳалари бўйича фикр алмашдилар.


Меҳр ришталари дардга дармондур - Уч илдиз\nУстоз шоир, Ўзбекистон Журналистлари ижодий уюшмаси раиси Саъдулла Ҳаким, уюшма масъул ходимлари Холмурод Салимов, Шуҳрат Рўзиев, Жобир Хўжақуловлар ҳол сўраб уйимга келишганларидан дилим ёришиб кетди.\nСаъдулла ака “Маърифат” газетаси Бош муҳаррири лавозимида ишлаб юрган кезлари кўп мақолаларимни кўтариб борардим. Устоз бирор марта “фалон бўлимга ташлаб кетинг” демасди. Ўзларига олиб борган қўлёзмамни албатта ўзлари кўриб, газетанинг навбатдаги сонида ёритарди. Кейинчалик “Ўзбекистон адабиёти ва санъати” газетасида Бош муҳаррир бўлган кезлари ҳам биз каби муаллифлар яйраб ижод қилардик. Бош муҳаррир қай бир муаллифга меҳр билан боқса, унинг илҳоми шунга яраша жўшиб ёзишини кўринг-да. Шу тариқа Устоз кўплаб муаллифларга илҳом бахш этган бўлса, қанчадан-қанча ҳаваскорларни ижод майдонида камолга етказган.\nNext story Таълим тараққиётида PRнинг ўрни\nPrevious story Россия Ҳукуматлараро комиссияси аъзолари Ўзбекистон Миллий университети меҳмони


Шотландиядаги парламент сайловида Миллий партия ғалаба қозонди\n20:59 / 06.05.2016\nШотландия миллий партияси (SNP) 5 май куни ўтказилган минтақавий парламент сайловларида ғалаба қозонган. Бу партиянинг қаторасига учинчи марта ғалабаси ҳисобланади. Лекин партия парламентда кутилганидек кўп ўрин эгалламаган ва яққол устунлик кўрсата олмаган.\nШотландиянинг биринчи вазири Никола Стержен аъзоси ҳисобланган SNP 129 ўриндан 63та мандатга эга бўлган, консерваторлар 31 мандат олишган, лейбористлар учун сайлов муваффақиятсиз якунланган - 24 ўрин.\nСайлов натижасида SNP парламентдаги 6та ўринни йўқотган, лейбористларнинг йўқотиши 13 ўрин, консерваторларнинг қонунчилик органидаги ўрни 16тага ортган.\n"Суперпайшанба"да Англия аҳолиси маҳаллий ҳукумат органларига 2747 вакилни сайлашди, 36 округда параллел равишда сайловлар ўтказилди ва сайлов жараёнини полиция назорат қилди. Бирлашган қиролликнинг қолган ҳудудларида (Шотландия, Уэльс ва Шимолий Ирландия) парламент сайловлари ўтказилди. Шотландияда парламент учун 129 депутат сайланди, Уэльсда— 60 нафар ҳудудий парламентарий, Шимолий Ирландияда эса ассамблеянинг 108 нафар аъзоси сайланди. Лондон, Бристоль, Ливерпуль ва Солфорд шаҳарларида мэрлар учун сайлов ўтказилди.\nШотландия парламент сайлови


sergeli.poytaxt.uz Sergeli.Poytaxt.Uz - Тошкент Шаҳар Ҳокимлиги Хабар Қилади!\nТошкент шаҳар ҳокимлиги хабар қилади! - Бўлимга қайтиш\nМирхидоятов Тохир Шарапович 1960 йилда Тошкент шаҳрида туғилган. Тошкент темир йўл муҳандислари институтини 1982 йилда тамомлаган. 2003-2012 йилларда «Сувсоз» Давлат унитар корхонаси бошқарувчиси, 2012-2015 йилларда Қурилиш ва инвестиция дастурлари департаменти бошлиғи, 2015-2017 йилларда Тошкент шаҳар Чилонзор тумани ҳокими лавозимларида ишлаган.


Ўзбекистоннинг айрим ҳудудларида 10 май куни ёмғир ёғади - Zamin.uz\n«Ўзгидромет» 10 май, душанба куни қандай об-ҳаво бўлишини маълум қилди. Унга кўра Тошкент шаҳрида ҳаво ўзгариб туради ёғингарчилик кутилмайди. Шамол шарқдан 7—12 метр/секунд тезликда эсади. Ҳарорат кечаси 16—18 даража илиқ, кундузи 26—28 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7—12 метр/секунд тезликда эсади. Ҳарорат кечаси 15—20 даража илиқ, кундузи 28—33 даража иссиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёмғир ёғади, кучли бўлиши, момақалдироқ бўлиши мумкин. Шамол ғарбдан 7—12 метр/секунд тезликда эсади, баъзи жойларда 15—20 метр/секундгача кучаяди. Ҳарорат кечаси 7—12 даража илиқ, кундузи 15—20 даража илиқ бўлади. “Замин” янгиликларини “Youtube”да кузатиб боринг\nЯнгиликлар » Ўзбекистон » Ўзбекистоннинг айрим ҳудудларида 10 май куни ёмғир ёғади


Юсуф Жуманинг Шавкат Мирзиёга ташаккурнома ва илтимосномаси ҳамда буларни тўғри тушуниш учун Аркадий Райкинни билиш кераклиги ҳақидаги “Ҳаракат”нинг фикри - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n11:27 - Юсуф Жуманинг Шавкат Мирзиёга ташаккурнома ва илтимосномаси ҳамда буларни тўғри тушуниш учун Аркадий Райкинни билиш кераклиги ҳақидаги “Ҳаракат”нинг фикри\nЮсуф Жума: Ўзбекистон республикаси Президентига Ташаккурнома ва Илтимоснома\n1. Тоза Ҳақпараст кишининг қийноғу таҳқирларда яшаши бу очундаги энг даҳшатли ёвузликдир. Президентнинг собиқ давлат маслаҳатчиси Мавлон Умрзоқовнинг оқланиши Ўзбекистон республикаси сиёсатидаги туб бурилишдир, инқилобий эврилишдир. Бу учун Сизга ташаккур билдираман. Оқланиш сўзи Ўзбек тилидан қатағон этилган эди. Умид этаманки, Мавлон Умрзоқов тез орада ўз ишига қайтади.\n2. Одатда Ўзбекистон Мустақиллик байрами арафасида Қаҳрамонлик унвони бериларди. Афсуски ҳозирга қадар бу унвон Ўзбекистоннинг энг сотқин ва энг қўрқоқларига тақдим этилди. Бу ишда ҳам адолат бўлиши шарт.\nЭндиги унвонлардан бири ҳам ёши улуғ, ҳам эътиқоди улуғ, Сталин қатағонию Мустабид Каримов қатағонини бошидан кечирган Шоир Шукруллога берилса адолатдан бўларди. Сотқин, мустабид Ислом Каримовнинг қаҳрамонлик нишонини тортиб олиб Улуғумиз Шукруллога, Маддоҳ, сотқин, чаласавод Озод Шарофиддинов мукофотини тортиб олиб Ҳалима Худойбердиевага берилса Ҳақиқат тантанаси саналарди. Ҳалима Худойбердиеванинг ҳам шеърияти, ҳам ҳаёти қаҳрамонликка муносибдир.\nЭркин Воҳид ва Абдулла Орифдан бошқа қўрқоқ хоинлардан ҳам тортиб олиб Туркистоннинг тенгсиз куйчиси Дадахон Ҳасанга, Мустақиллик учун курашларда миршаблар оёқлари остида топталган, яқинда юрак хуружини бошидан кечирган жасоратли шоира Гулчеҳра Нуруллаевага, ўн етти йил мустабид зиндонида бўлган жасур ёзувчи Мамадали Маҳмудовларга берсангиз Тангри Сизга чексиз раҳматлар ёғдирарди.\n“Ҳаракат”: Юсуф Жумани тўғри тушуниш учун Аркадий Райкинни билиш кераклиги\nҲа, ростдан ҳам Юсуф Жумани ҳар ким ҳам тўғри тушунолмайди. Мана биттагина мисол. Михаил Горьбачев буюк инсон Дмитрий Сахаровни сургундан озод қилиши - коммунистик тузумнинг сиёсатидаги ўзгариш бўлганини ҳамма билади. Аммо, “Мавлон Умрзоқовнинг оқланиши - Ўзбекистон республикаси сиёсатидаги туб бурилишдир”, деб айтиш учун СССР замонидаги буюк ҳажвиячи Аркадий Райкин каби гапнинг устаси бўлиш керак.\nЎқувчиларимиз фикримизни тўғри тушунишлари учун Аркадий Райкиннинг бир ҳажвиясини эслатамиз. У бир кун саҳнага тўгмалари қийшиқ тақилган костюм билан чиққанда, залдагилар хахолаб кулишга бошлашади. “Ҳа, дейди Аркадий Райкин, тугмаларим қийшиқ тақилгани учун кулаяпсизларми? Агар уларни тўғри тақсам, бундан ҳам кулгили бўлардику. Бизда ҳамма нарса шунақа.” Ана ундан кейинги хахолаш ва чапаквозликни сўз билан ифодалаб бўлмайди. Яъни, буюк ҳажвиячи СССРнинг ташқи кўринишидаги нуқсонларга эмас, системанинг фундаментал хатоларига эътибор бериш кераклигига имо-ишора қилаётганди.\nЎзбекнинг улуғ шоири Юсуф Жума костюмнинг тугмалари қийшиқ тақилганини, э, кечирасиз, Мавлон Умрзоқов оқланганини гапирар экан, аслида, костюмнинг қийшиқлигига, яъни Ўзбекистоннинг ва Ўзбек миллатининг ҳозирги аҳволи аянчли эканлигига, Ўзбекистон ва Ўзбекнинг бу аҳволдан Ўзбекнинг тарихида янги саҳифа очган “Бирлик”сиз олиб чиқиб бўлмаслигига имо-ишора қилмоқда.\nКадр алмаштириш ва Мавлон Умрзоқов кабиларни “тез орада ўз ишига қайтариш” билан Ўзбекистонда ҳеч нарсани ўзгартириб бўлмайди.


Қимматфуруш таксичилар, меҳмонларнинг пулини шилаётган олғирлар… Сайёҳлар бунга бефарқ эмас! - Hidoyat.uz\nҚимматфуруш таксичилар, меҳмонларнинг пулини шилаётган олғирлар… Сайёҳлар бунга бефарқ эмас!\nАсосий саҳифа Мақолалар Қимматфуруш таксичилар, меҳмонларнинг пулини шилаётган олғирлар… Сайёҳлар бунга бефарқ эмас!\nЧоп этилди Sentabr 17, 2019 Қимматфуруш таксичилар, меҳмонларнинг пулини шилаётган олғирлар… Сайёҳлар бунга бефарқ эмас!da fikr bildirishni o'chirish\nМақолани тайёрлаш чоғимда сайёҳлик агентликлари билан боғланиб, сайёҳларни қийнаётган муаммоларни билмоқчи бўлдим.\nБир нечта сайёҳлик агентликлари билан боғландим. Давлат статистика қўмитасининг маълумотига кўра, ҳар йили 1,5 млн.га яқин хорижлик меҳмон мамлакатимизга ташриф буюради ва уларнинг ўртача 500 мингдан ошиғи айнан туризм мақсадида сафар қилган. Айнан ушбу сайёҳлар туфайли туризм салоҳияти ривожланади ва юртимизга берилажак баҳони айнан шу кишилар белгилайди.\n– Саёҳатга аёлим билан чиқдим, – дейди испаниялик сайёҳ Ортиз Нетали. – Бухоро ва Самарқанд каби тарихий шаҳарларда бўлдик. Одамлари жуда меҳмондўст ва овқатлари ширин. Аммо бозорлардаги тартибсизликлар, айниқса озиқ-овқат маҳсулотларининг ерда ёйиб сотилиши дилимни хира қилди. Ҳужжат тўлдиришда, меҳмонхона танлашда, шаҳарлараро йўлларда жуда қийналдим. Аэропортдан тушганимда меҳмонхонагача таксида 50$га борганман, аслида такси нархи анча арзонлигини кеч билдим. Аммо шуни алоҳида айтишим керакки Марказий Осиё давлатлари ичида Ўзбекистон табиати, тарихий шаҳарлари, меҳмондўстлиги билан ажралиб туради.\nСайёҳлик агентликлари ва чет эллик сайёҳлар билан суҳбатлашиб, юртимизда туризмни ривожлантиришга тўсиқ бўлаётган муаммоларни ўрганиб, уларга кузатувчи сифатида ечим беришга ҳаракат қилдим.\nБиринчидан, жуда кўп ва хўп айтилган муаммолардан бири, бу – авиачипталарнинг қимматлиги. Чет эллик сайёҳларнинг мамлакатимизга асосий ташрифи авиарейс орқалидир. Охирги пайтлар бу соҳада янги қарорлар, чора-тадбирлар ишлаб чиқилди. Айниқса, Ислом Каримов номидаги “Тошкент” халқаро аэропортида йўловчилар учун имкониятлар яратилганидан хабаримиз бор, энг ютуқли тарафи, бу – паспорт назоратидан ўтишнинг қисқарганлигидир. Бироқ нархлар ҳали-ҳамон тош қотиб турибди. Авиачипта нархларини оптималлаштириш ва авиакомпаниялар сонини кўпайтириш, соҳада соғлом рақобатни шакллантириш вақти келди.\nИккинчидан, меҳмонхоналарда хизмат кўрсатиш сифатининг юқори эмаслиги. Сайёҳлар одатда саёҳат қилмоқчи бўлган юртинг шарт-шароитлари билан обдон танишиб чиқишади.\nАксарият сайёҳлар бу бўйича маълумотларни меҳмонхона сайтларидан олишади. Меҳмонхоналарнинг сервиси, туристлар учун чегирмалар мавжудлиги, имкониятларига қараб меҳмонхона танлашади. Меҳмонхоналаримизда хизмат кўрсатиш сифати қувонарли даражада эмаслигини яхши биламиз.\nХусусий уйлар негизида ташкил қилинган кичик отел ва хостелларда хизмат кўрсатиш сифати сайёҳларни тўлиқ қониқтиряпти деб айтолмаймиз.\nАйниқса, меҳмонхоналарда такси хизматининг йўқлиги сабаб юртимизга келган сайёҳлар аэропортдан, яъни остонадан туриб катта муаммоларга дуч келмоқда. Бунга ҳайдовчи аканинг ҳиндистонлик сайёҳларни кун бўйи шаҳар айлантириб юргани учун 1500$ (бир ярим минг доллар) қўлдан санаб олганлигини мисол сифатида келтиришимиз мумкин. Бундай муаммоларга ечим сифатида кадрлар танқислигининг олдини олиш, меҳмонхоналарда такси ва гид хизматини йўлга қўйиш, меҳмонхона расмий сайтлари орқали Ўзбекистоннинг туристик имижини шакллантириш ва юртимизга иккинчи ва ундан кўп маротаба келаётган сайёҳлар учун чегирмалар ташкил этилса мақсадга мувофиқ бўларди.\nУчинчидан, юртимизда тарихий масканлар жуда кўп. Ҳар бир вилоятда сайёҳларни ўзига жалб қиладиган туристик марказлар ташкил қилса бўлади.\nМасалан, Наманган гуллар шаҳри, йилига бир маротаба ўтказиладиган гуллар фестивали кам. Балки гуллардан иборат катта макетлар ясаш мумкиндир ёки Сурхондарёнинг қадди баланд тоғлари бағридаги юлдузли “Оpen hotel” ёки Имом Термизий номидаги музейни кўришни хоҳламайдиган одам бўлмаса керак, уларни қизиқтира билиш керак, холос.\nТўртинчидан, адабий туризмни ривожлантириш лозим. Чет эллик сайёҳлар юртимизга фақат тарихий шаҳарларимиз-у, ош-овқатларимиз учун келишади десак, адашамиз. Бундоқ ўйлаб кўрсак, сайёҳларнинг юртимизга келиши учун жуда кўп сабаблари бор.\nАхир бу юрт Алишер Навоий, Мирзо Улуғбек, Ал-Хоразмий, Имом ал Бухорий каби буюк аждодларга ватан бўлган диёрдир.\nЭшитишимча, Шотландияда Шерлок Холмснинг яшаган уйи бор экан. Ўйлаб кўринг, Шерлок Холмс йўқ одам, у адабий асар қаҳрамони, аммо туристлар дунёнинг қанча бурчагидан унинг ўқиган китобларини, фойдаланган кўз ойнаги ва кийган костюмларини кўриш учун ташриф буюради.\nБизда-чи, афсонага айланган, ҳақиқат ҳаётда яшаб ўтган буюк зотлар бор. Қолаверса, ким ҳам Фарҳод ва Шириннинг, Лайли ва Мажнуннинг, Тоҳир ва Зуҳранинг, Отабек ва Кумушнинг яшаб ўтган жойлари ёки уларни ҳаётда кўришни хоҳламайди.\nБешинчидан, овқатланиш шохобчаларидаги муаммолар. Бу муаммо ташқи туризм у ёқда турсин, ҳаттоки ички туризмни ривожлантиришга ҳам тўсиқ бўлмоқда. Ўзбек паловини эшитган, уни таъмини татиб кўришни истайдиган, Гиннесс рекордлари китобига кирган миллий таомимиз кўринишини билиш учун интернет қидирув тизимларига кириб кўрган сайёҳлар кўп.\nОвқатланиш шохобчаларидаги шароитлар билан мақтана оламизми?! Арзон, аммо сифатига ўйлаброқ қоладиган, қиммат лекин берган пулингизга арзимайдиган жойлар кўп. Бу туристлар борадиган жой бўлса борми, иложи бўлса, туристларнинг чўнтагидаги охирги чақасигача “суғуриб” олса.\nЭнг қизиғи, баъзи жойларда овқат ейсан-у, аммо ҳожатхонасигача пулли қилиб қўйишади. Бу ҳам аслида хизмат кўрсатишнинг бир тури. Ҳамма жойларда ҳам жамоат ҳожатхоналари мавжуд эмас. Юртимизга келаётган сайёҳларнинг ҳаммаси миллиардер эмаслигини ҳисобга олсак, яхши бўларди. Якка тартибда ўзи саёҳат қиладиган сайёҳлар учун овқатланиш шохобчасида овқатланиш менюсини иложи борича уч тилда кўрсатгани мақсадга мувофиқ.\nОлтинчидан, миллий туризм имижини яратиш. Соҳада жуда катта ўзгаришлар кутиляпти. Аксарият сайёҳлар борадиган давлати ҳақида маълумотларни қидирув тизимлари орқали олишади.\nМасалан, Euronews давлатимиз ҳақида ролик қилганида жуда хурсанд бўлдик ва бажонидил ёрдам бердик. Биз ҳақимиздаги чет эллик сайёҳларнинг қарашини айнан “.ru”, “.org” доменлардаги сайтлар ҳал қилаяпти.\nЧет эллик сайёҳларни жалб қилиш бўйича роликлар тайёрланди. Аммо бу ахборотлар жаҳон медиа бозорида қанчалик харидоргир?!\nАхир ўзимиз ҳам сотувчи мақтаганини эмас, харидор мақтаган нарсани олишга қизиқамиз. Ҳар куни сония ичида минглаб “Ўзбекистон” теги билан интернетда маълумот қидирилади, бу бизга бўлган қизиқишнинг ортишидан дарак беради.\nШунинг учун доимий тарзда чет тилларида роликлар, кўрсатувлар, мақолалар ёзилиши ва уни миллий “.uz” доменида жаҳон медиабозорига олиб чиқишни йўлга қўйиш керак.\n– Иш фаолиятим орқали жуда кўп давлатларда бўлдим, – дейди журналист Беруний Алимов. – Бир нарсани фахр билан айтишим мумкин ўзбек халқидек меҳмондўст миллат кўрмадим. Бугунги кунда туризм салоҳиятини ошириш учун кўп ишлар қилинмоқда. Лекин соҳада оқсашлар бор. Чунки сайёҳларнинг “пулини шилишни” эмас, балки уларда мамлакатимиз ҳақида ижобий таассурот қолдириш асосий вазифамиз бўлиши керак.\nАйниқса, сайёҳларга хизмат кўрсатадиган гидларнинг хизмат кўрсатиш сифатини яхшилашимиз шарт. Масалан, япониялик ҳамкасбларим Хивада бўлишди. Кичик иккита гуруҳга алоҳида гидлар хизмат кўрсатди.\nКалта Минор қурилиши тарихи ҳақида иккита гуруҳга ҳам икки хил маълумот берилган. Масалан, биринчи гуруҳда уруш туфайли тўхтатилган деган бўлса, иккинчи гуруҳда минор қурувчиси шоҳнинг золимлиги туфайли қанот ясаб учиб кетган дейишган.\nВаҳоланки, ҳамкасбларим эшитган нарсаларини бир-бирига айтганларида икки хил маълумот чиқиб келди. Гидларни рўйхатга олиш тартибини ҳам кўриб чиқиш керак. Чунки айрим сайёҳларга маҳаллий фуқароларнинг ўзлари гид бўлмоқда.\nБу муаммолар фақатгина кузатувчи сифатида ўрганганларим. Ахир ватанпарварлик ҳисси баландпарвоз гап-сўзларда эмас, балки ён атрофимизда, мамлакатимизда бўлаётган ўзгаришларга ўзимизнинг фаол фуқаролик позициямизни билдиришдан бошланади.\nБОЛАЛАР ИСЁНИ: сайёрамизга янги одамлар келяпти\n«Ўзстандарт» Ислом мамлакатларининг стандартлар ва метрология институтининг 12 қўмитасига аъзо бўлди\nE-mail – Электронная почта – Электрон манзил – Компьютер тармоқлари …\nТаяммумни соддароқ қилиб тушунтириб беринг илтимос.\nТаяммум арабча сўз бўлиб, “қасд қилиш”, деган маънони билдиради. Шариатимизда эса поклик ҳосил қилиш учун пок ер жинсини қасд қилиш (яъни, юзга ва қўлга суртиш)дир. Пок ер жинси деганда – тупроқ, қум, тош ва шу кабилар тушунилади. Таяммум таҳоратнинг ҳам, ғуслнинг ҳам ўрнига ўтади. Аллоҳ таоло айтади:\nفَلَمْ تَجِدُوا مَاءً فَتَيَمَّمُوا صَعِيدًا طَيِّبًا\nяъни: “…(лекин) сув топмасангиз, пок тупроққа таяммум қилинг…” (Моида сураси, 6-оят)\nҚуйидаги ҳадис ҳам ворид бўлган: “Сув топа олмасанг, ҳатто ўн йилгача бўлса ҳам, таяммум сенга етарли бўлади” (Имом Абу Довуд Абу Зардан, Имом Термизий, Имом Насаий ривояти).\nТаяммум қилиш жоиз бўлиши учун одам сув ишлатишдан ожиз бўлиши керак. Сувдан ожиз бўлиш турлича бўлиши мумкин:\n– Сув ≈2 км.дан узоқда бўлиши;\n– сув ишлатса касал бўлиши ёки касаллик зиёда бўлиши;\n– ювинса сув ёки ҳавонинг совуқлигидан зарар кўриши аниқ бўлса;\n– сув олдида душман бўлса;\n– таҳорат қилса ичимлик сувисиз қоладиган бўлса;\n– Қудуқ каби жойдан сув олишга керакли воситалар бўлмаса.\nТаямммум қуйидагича қилинади:\n– дастлаб таҳоратсизликни кетказишни ният қилиб, пок тупроқни қасд қилади;\n– кейин икки қўлини пок тупроққа уради, ёпишиб қолган тупроқни қоқиб, қўлларини юзига суртади;\n– кейин яна қўлларини тупроққа уради ва чап қўл кафтининг ичи билан ўнг қўлини тирсаклари билан масҳ қилади, ўнг қўл кафтининг ичи билан чап қўлини тирсаклари билан масҳ қилади. Бунда қўлларнинг ҳамма жойини масҳ қилиш шарт;\nТаяммумни намоз вақти киришидан олдин қилса ҳам бўлади. Сув топилгунча, битта таяммум билан хоҳлаганча намоз ўқиш мумкин.\nТаяммумни таҳоратни бузувчи нарсалар бузади.\nСув топишидан умиди бўлган киши намозни охирги вақтигача кечиктириб туриши мустаҳаб ҳисобланади (“Ал-Мухтор”, “Ал-ихтиёр”). Валлоҳу аълам.\nИстихора намози қандай ўқилади. Ўқилиш тартиби ва нияти қандай бўлади?\n“Истихора” сўзи луғатда “яхшилик излаш”, “бир нарсанинг яхшироғини танлаш” деган маънони англатади. Мусулмон киши мубоҳ бўлган икки ишдан қайси бирини қилишини билмай қолганида, хайрлисини танлаш учун икки ракат истихора намози ўқийди.\nИстихора намозида хоҳлаган сурасини ўқийди. Лекин биринчи ракатида “Фотиҳа” сурасидан кейин “Кофирун” сурасини, иккинчи ракатда зам сурага “Ихлос” сурасини ўқиса яхшироқ. Истихора намозидан сўнг ушбу дуо ўқилади:\nاللَّهُمَّ إِنِّي أَسْتَخِيرُكَ بِعِلْمِكَ، وَأَسْتَقْدِرُكَ بِقُدْرَتِكَ، وَأَسْأَلُكَ مِنْ فَضْلِكَ الْعَظِيمِ، فَإِنَّكَ تَقْدِرُ وَلَا أَقْدِرُ، وَتَعْلَمُ وَلَا أَعْلَمُ، وَأَنْتَ عَلَّامُ الْغُيُوبِ، اللَّهُمَّ إِنْ كُنْتَ تَعْلَمُ أَنَّ هَذَا الْأَمْرَ خَيْرٌ لِي فِي دِينِي وَمَعَاشِي وَعَاقِبَةِ أَمْرِي، – عَاجِلِ أَمْرِي وَآجِلِهِ -، فَاقْدُرْهُ لِي وَيَسِّرْهُ لِي، ثُمَّ بَارِكْ لِي فِيهِ، وَإِنْ كُنْتَ تَعْلَمُ أَنَّ هَذَا الْأَمْرَ شَرٌّ لِي فِي دِينِي وَمَعَاشِي وَعَاقِبَةِ أَمْرِي، – عَاجِلِ أَمْرِي وَآجِلِهِ -، فَاصْرِفْهُ عَنِّي وَاصْرِفْنِي عَنْهُ، وَاقْدُرْ لِيَ الْخَيْرَ حَيْثُ كَانَ، ثُمَّ أَرْضِنِي بِهِ.\nМаъноси: “Эй Аллоҳ, Сенинг илминг билан Сендан яхшилик сўрайман. Сенинг қудратинг билан Сендан қодирлик ва улуғ фазлингни сўрайман. Сен (ҳар нарсага) қодирсан, мен қодир эмасман. Сен (ҳар нарсани) билувчисан, мен билмайман. Сен ғайбни билувчисан. Аллоҳим, агар мана шу қилмоқчи бўлган ишим динимда, ҳаётимда, ишларимнинг оқибатида, дунё ва охиратимда мен учун яхши бўлса, уни менга насиб этгин ва осон қилгин. Сўнг уни менга баракотли қилгин. Агар мана шу ишим динимда, ҳаётимда, ишларимнинг оқибатида, дунё ва охиратимда мен учун ёмон бўлса, мендан уни узоқлаштир, қаерда бўлса ҳам, мен учун яхшиликни тақдир қилгин ва мени ундан рози этгин”.\nСўнгра ўша ишни қилиш ёки қилмаслик тўғрисида кўнгли мойил бўлган томонга ҳаракат қилади. Ушбу намозни ўқигандан кейин мазкур иш ҳақида ўйламай, Аллоҳ ихтиёр қиладиган нарсани кутиб юради. Кейин кўнглига тушиб, ўзига маъқул бўлиб, қилгиси келиб қолса амалга оширади. Бу ҳақда туш кўриши ҳам мумкин. Агар иш бир тарафга ўтмай туриб қолса истихора намозини яна қайтадан ўқийди. Қайта ўқиш етти мартагача бўлади. Анас разияллоҳу анҳудан қилинган ривоятда Расулуллоҳ соллаллоҳу алайҳи васаллам менга: “Эй Анас қачон сен бир ишни қилмоқчи бўлсанг у иш борасида Аллоҳ таолодан етти мартагача истихора қилгин. Сўнг унинг натижасига қара. Дилингга нима солинса ўшани ихтиёр қил, сен учун ўша нарса яхшидир” дедилар.\nКўриниб турибдики, истихора намози ҳам бошқа намозлар каби бандани Аллоҳ таолога боғловчи омилдир. Истихора – бир ишни қилмоқчи бўлганда Аллоҳ таолонинг ўзига ёлвориб, яхши йўл кўрсатишини сўрашдир. Бу маъно эса, мусулмон киши ҳаётида намознинг ўрни қанчалар муҳим эканини яна бир бор кўрсатади. Мусулмон киши ҳатто қиладиган дунёвий ишида ҳам Аллоҳ таолонинг ўзидан маслаҳат сўраш имконига эгадир. Валлоҳу аълам.\nҚазо бўлган намозларни ўқиш қонун-қоидаларини тушунтирсангизлар. Илтимос.\nКиши ухлаб қолиб ёки унитиб бирор намозни қазо қилиб қўйган бўлса, уйқудан уйғониши ёки эсига тушиши билан кечиктирмай уни ўқиб олиши лозим.\nҚазо намози ҳам худди вақтида ўқиладиган намоз каби азон ва иқомат айтиб ўқилади. Бир нечта қазо намозларни ўқимоқчи бўлган киши бошида битта азон айтиб, қолганларини иқоматни ўзи билан ўқиса ҳам бўлади.\nҚазо намозларнинг фақат фарзлари ва хуфтоннинг витри ўқилади, суннатлари қазо қилинмайди. Бугунги бомдод намозининг қазосини завол вақтигача ўқийдиган киши суннатини ҳам бирга қазо қилиб ўқийди, заволдан кейинга қолса фақат фарзи ўқилади.\nҚазо бўлган намозга қуйидагича ният қилинади: (Масалан, бомдод намозининг нияти) “Ният қилдим қазо бўлган бомдод намозининг фарзини ўқишни, юзимни қиблага қаратган ҳолда, холисан лиллоҳи таоло аллоҳу акбар”.\nМусофирликда қазо бўлган намознинг қазосини муқимликда ўқимоқчи бўлса қаср қилиб ўқийди. Муқимликда қазо бўлган намозларнинг қазосини мусофирликда ўқимоқчи бўлса тўлиқ қилиб ўқийди.\nҚазо намозларни куннинг уч маҳалида яъни, қуёш чиқаётган, қиёмга (тиккага) келган ва ботаётган вақтлардан бошқа барча вақтларда ўқиса бўлади. Валлоҳу аълам.\nعَنْ أَبِي أُمَامَةَ بْنِ سَهْلٍ ، عَنْ أَبِيهِ ، قَالَ : قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: “مَنْ قَالَ : السَّلامُ عَلَيْكُمْ كُتِبَتْ لَهُ عَشْرُ حَسَنَاتٍ ، وَمَنْ قَالَ: السَّلامُ عَلَيْكُمْ وَرَحْمَةُ اللَّهِ كُتِبَتْ لَهُ عِشْرُونَ حَسَنَةً ، وَمَنْ قَالَ: السَّلامُ عَلَيْكُمْ وَرَحْمَةُ اللَّهِ وَبَرَكَاتُهُ كُتِبَتْ لَهُ ثَلاثُونَ حَسَنَةً” (رَوَاهُ الطَّبَرَانِي فِى الْمُعْجَمِ الكَبِيْرِ)\nБаъзилар жаноза намозини таҳоратсиз ўқиса ҳам жоиз, дейишади. Шу гап тўғрими?\nБисмиллаҳир Роҳманир Роҳим. Жаноза намозини таҳоратсиз ўқиб бўлмайди. Чунки, жаноза намозини ўқувчининг бадани, кийими ва жойи таҳоратсизлик ва нажосатдан пок бўлиши шарт. Жаноза намозига улгуриш учун вақт жуда кам бўлганида таяммум қилиб жаноза намозига қўшилиш мумкин. Валлоҳу аълам.


13:47 18 Феврал 2020\n12:51 09.04.2019 Ҳавола олиш\nСўнгги бир неча ўн йилликда мусулмонча либослар модалари шиддат билан тараққий этмоқда, у янада ёрқин ва жилобахш бўлмоқда.\nТОШКЕНТ, 9 апр - Sputnik. Сан-Францискодан сўнг Франкфурт-Майндаги амалий санъат музейида "Замонавий мусулмон модаси" экспозицияси намойиш этилди.\nБу ерда дунёнинг етакчи модельерлари томонидан яратилган либослар ва аксессуарлар, буркини ва турли ҳижоблар намойиш этилди. Кўргазмада энг яхши мусулмон спортчилари ёрдамида ишлаб чиқилган спорт либослари ҳам тақдим этилди, деб хабар қилади Евроньюс.\nФранфурт музейи директори Маттиас Вагнернинг таъкидига кўра, ушбу кўргазма - аёллар рўмоллари кўргазмаси эмас. Унинг мақсади - барча стереотипларни барбод қилиб, мусулмон модасининг кўп қиррали ва креатив томонларини очиб бериш. Бу, Вагнер фикрича, мусулмон маданиятини позитив қабул қилинишида катта роль ўйнайди.\nУнинг айтишича, либос танловида ҳам эркинлик бўлиши лозим: "Ёш мусулмон хотин-қизлари модага амал қилиш, бироз очиқ ёки бироз ёпиқ либос кийиш, ҳижобда юриш-юрмаслик ҳуқуқини ўзлари ҳал этишга ҳақли", - дейди у.\nБу мода - аксарият ҳолларда ҳижоб тақишда эмас, балки узун енгли либослар ёки узун юбкаларда намоён бўлмоқда.\nБу модани шунингдек, камтарин мода, деб ҳам аташади.\nФранкфурт-Майндаги амалий санъат музейидаги кўргазма 15 сентябрга қадар давом этади, шундан сўнг у Роттердам ва сўнгра Нью-Йоркка йўл олади.\nСирдарё вилояти ҳокимининг ўринбосари, хотин-қизлар қўмитаси раиси, сенатор Дилфуза Уралова Боёвут туманига ҳоким бўлди.\nЎзбекистонда АЭС қурилиши ва лойиҳалаштириш ишлари бўйича маслаҳат хизматлари кўрсатиш ҳамда ядро тиббиётини ривожлантириш соҳаларида ҳамкорлик қилиш борасида таклифлар билдирилди.\nҲожатхона учун чуқур қазиётган ака-укаларни тупроқ босиб қолди\nКуни кеча Қашқадарё вилояти Ғузор туманида ҳожатхона учун чуқур қазиш жараёнида хавфсизлик қоидаларига риоя қилмасликлари оқибатида ака-укаларни тупроқ босиб қолди.\n13:35 Боёвут тумани ҳокими лавозимига аёл киши тайинланди\n13:27 Ҳожатхона учун чуқур қазиётган ака-укаларни тупроқ босиб қолди\n13:20 Ҳиндистон Ўзбекистонга ядро инфратузилмани ривожлантиришда ёрдам беради\n13:08 Бармоқларни қисирлатиш одати суяк бўғинларини эрта "пенсия"га юборади - ортопед\n13:04 АҚШга мумкин-у бошқаларга мумкин эмасми?


ИнтерФУТБОЛ :: Александр Мостовой: Афсусланиш бефойда, аммо\n- Ишончли ҳимоячи сифатида яхши таассурот қолдирарди. Лекин тезлиги нисбатан пастлиги сабаб, кўпинча тан-қидга учрарди. Муҳими, Эдуардо ўйинни чуқур тушунарди. Қолаверса, биринчи узатмани вақтида амалга оширар, бош билан ўйнаш ва позиция танлашда алоҳида маҳорат соҳиби эди.\n- Демак, ўша вақтдаёқ мураббийлик сиёғи сезилиб турган...\n- Ҳа, майдонда сира жим турмасди, йигитларга кўрсатма беришдан чарчамасди. Мен эса маслаҳатларини ҳазилга йўярдим. Хуллас, камида иккинчи ёки учинчи мураббий бўлишига шубҳа йўқ эди. Мана, амалда янада малакалироқ эканлиги ойдинлашди.\n«Шалимов ҳурматга лойиқ»\n- Бугунги «Сельта» ҳақида қандай фикрдасиз?\n- Россияда негадир Испания чемпионати баҳслари намойиш этилмайди. Лекин кўплаб учрашувларни интернет орқали кузатиб боряпман. Масалан, Виго клубининг «Шахтёр» ва «Барселона»га қарши ўйинларини кўрдим. Қуръа натижаларини билгач, томонлар имкониятларини тенг баҳоладим. Савия бобида бир-бирига мос рақиблар, услублари ҳам ўхшаш - «Сельта» худди «Краснодар» каби очиқ футбол тарафдори. Тўғри, Смоловнинг жароҳатлангани ҳал қилувчи аҳамият касб этиши мумкин. Ҳарқалай, унинг жамоада қандай ўрин тутиши баҳорги босқич баҳсларида яққол кўзга ташланди. «Сельта»да эса Яго Аспас етакчи ролида.\n- Сизнингча, «Краснодар» Шалимов даврида нечоғли ўзгарди?\n- Шалимов «Спартак»да ҳам, Италиядаги фаолиятида ҳам ҳужумкор услубда тўп сурган. Демакки, шогирдларидан айнан шиддат билан олдинга ташланишни талаб қилиши эҳтимоли катта. Лекин футболчилар савияси шундай талабга мувофиқми-йўқ - буни вақт кўрсатади.\n- Жамоанинг «Спартак»ка қарши ўйинидан кейин у билан фикр алмашдингизми?\n- Йўқ. Нима зарурати бор? Ахир унинг жамоаси 3 кун аввал 0:3 ҳисобида мағлубиятга учраганди. Бундай ҳолатда саволларга ўрин йўқ. Хайриятки, краснодарликлар «Спартак»дан енгилишмади.\n- Шалимовдан мураббий чиқиши аввалдан сезилганмиди?\n- Саволингизга жавобан бир неча йиллардан буён таъкидлаб келаётган фикримни такрорлайман - керакли пайт керакли жойда пайдо бўлиш муҳим. Айниқса, спортда. Мана, Унаи Эмерининг «Мен бахтлиман» сарлавҳали интервьюси («Барселона»-«ПСЖ» учрашувидан аввал олинган)ни олайлик. Унинг мураббийлик борасида омади чопди - тасодифан лавозимни эгаллади ва имкониятдан унумли фойдаланди. 10 нафар мураббийдан 8 нафарининг тарихи шундай. Албатта, Шалимовнинг бугунги ҳолатидан мамнунман. Ахир футболчиликни якунлаганидан кейинги 10 йил ичида у ҳақда нималар дейишмади? Ваҳоланки, Игорь Италияда 10 йил тўп сурган, кўп нарсаларга эришганди. Бунга ҳурмат билан ёндашиш керак.\n- Ўзингизчи, мураббийлик курсларида ўқиш ниятингиз йўқми? Шундай тақдирда бирор клубдан таклиф олармидингиз...\n- Мактабда 10 йил ўқидим, кейин институтда. Яқин орада 50 ёшга тўламан, умр эса жуда қисқа. Уни беҳуда ўтказмаслик керак. Аслида мураббийликка бефарқ эмасман, лекин ҳеч кимдан таклиф олганимча йўқ.\n«Картошка даласида шуғулланганмиз»\n- Яқинда Вигодаги касбдошимиз такси ҳайдовчисидан сўрабди: «Мостовойни танийсанми?» Шунда «Бўлмасамчи, ахир у «шоҳ»ку!» қабилида жавоб олибди. Бу тахаллусни илк марта қачон эшитганингиз ёдингиздами?\n- Очиғи, эслолмайман. Унинг қай тариқа пайдо бўлганини ҳам билмайман. Қайсидир журналист ёки мухлис шу иборани тилга олган ва у кейинчалик тарқалиб кетган бўлса керак. Испанияда футбол нуфузи анча баландлиги сир эмас. Қолаверса, ўша пайтлар «Сельта» ёрқин ўйин кўрсатарди ва мухлислар меҳри ҳам кучли эди.\n- Ваҳоланки, сиз борган вақтда жамоа турнир жадвали қуйи поғоналарида юрарди.\n- Ҳа, «Сельта» аянчли ҳолатда эди. Шу боис, илк мавсумда роса қийналганман. Базамиз картошка майдонидан фарқланмасди, ҳисоб. Майдон четига ўрнатилган палаткалардаги иссиқ сув футболчиларнинг ярмига зўрға етарди. Ювиниш хонасига аввалроқ йўл олганлар чўмилишга улгуришар, қолганлар эса бу юмушни уйларида бажаришарди. Испанияга Франциядан борганим учунми, бу мен учун чинакам ёввойиликдек кўринган ва ўзимча ўйлаб қолардим: «Ажабо, наҳотки, шу Испания?» Мутасаддилар аввалига жиддий ўзгаришлар зарурлигини тушунишмади. Лекин учинчи мавсумдан бошлаб, футболчилар талабига кўра, янги майдон, кийиниш хоналари барпо этилди.\n- Вазият шунчалик аянчли бўлганига ишониш қийин.\n- Қандай ўйин кўрсатишимиз ҳеч кимни қизиқтирмасди. Мағлубиятга учрасакда, ҳамманинг кайфияти чоғ, пивони симириб, мусиқа тинглашарди. Бу ҳол мен каби хорижликлар учун ёввойиликдан ўзга нарса эмасди. Ахир бизда агар мусиқа товушини эшитиб қолишса, дарров машғулотдан четлатишарди. Дейлик, мағлубиятдан кейин 2 кун ҳеч кимнинг кўзига кўринолмасдим, ўзимни олиб қочардим, испанларнинг эса парво ҳам қилмасликларини кўриб, ёқа ушлаганман. Охир-оқибат, ана шу лоқайдлик туфайли можаро келиб чиқди.\n- Жамоадошларингиздан ранжиб, майдонни ўзбошимча тарк этганингиз натижасида юз берган можароми?\n- Ҳа. Бу қилмишим учун ҳаттоки, дисквалификация билан жазолашди. Аммо бир йилдан кейин ҳаммалари менга раҳмат айтишди: «Алекс, сен туфайли футболда ғалаба қозониш, нимагадир эришиш кераклигини тушуниб етдик. Акс ҳолда, аввалгидек 16-18-ўринларда судралиб юраверардик».\n«Реал» – менинг мижозим»\n- «Сельта»даги қайси ўйинни энг чиройлиси сифатида эслайсиз?\n- Қайсидир учрашувни алоҳида кўрсатишим ножоиз, худди энг чиройли голни аниқлаш каби. Ҳисобимда 180тадан кўпроқ гол бор. Агарда ЧЛ ёки УЕФА кубоги финалларида гол урганимда, танлов анча осонлашарди. Афсуски, бундай салмоқли голим йўқ. Шундай экан, энг муҳим голни аниқлолмайман. Яқинда «Бавария» - «МЮ» финалининг такрорий намойиши устидан чиқиб қолдим. Сульшернинг сўнгги дақиқада урган ҳал қилувчи голини эсланг. Ўша голга тарихий сифатини бериш мумкин. Лекин аслида Сульшер қандай қаҳрамонлик кўрсатди? Дарвозадан 3 метр нарироқда шунчаки, оёғини тўп йўлига қўйди, холос. Аммо шу ҳаракати ЧЛ кубоги тақдирини ҳал қилди. Менда эса бундай голлар йўқ, гарчи ҳеч кимнинг тушига ҳам кирмаган зарбаларни амалга оширган бўлсам ҳам...\n- Лекин 4 нафар рақибни алдаб ўтиб, «Реал» дарвозасининг яқин «тўққиз»лигини нишонга олганингизни эслатишимиз мумкин.\n- О, «Реал» дарвозасини кўп бора ишғол қилганман. Бу клуб менинг мижозим эди. Айтишларича, «Реал» дарвозасига 6та ва «Барса»никига 7та гол урганман.\n«Ўша 15 йилни қайтаринг...»\n- Сизга нисбатан юксак эътибор Вигодаги фаолиятингизга халал бермаганми?\n- Ўша вақтлар шарт-шароитлар ўзгача бўлиб, ҳозиргидек юзлаб газеталар, каналлар, интернет йўқ эди. Биласизми, айни пайт ҳаммаси шоу-бизнесдек: куйлашнинг ҳожати йўқ, сизни бусиз ҳам юлдуз даражасига кўтариб қўйишади. Футболда ҳам шундай - битта гол урсанг, бас, қолганини сенсиз ҳам қойиллатишади.\n- «Сельта» билан бутун Европада донг таратдингиз. Лекин совринлар йўқ. Афсусланмайсизми?\n- Албатта, ўкинч йўқ эмас. Аммо шуни унутмаслик керакки, ҳисобимда собиқ иттифоқ чемпионатининг 2та олтин медали бор. Ўша биринчиликни дейлик, Россиянинг дастлабки 15 чемпионати билан умуман таққослаб бўлмайди. Чунки бу вақтга келиб, «Спартак» шундай кучайган эдики, 10 йил ичида 9 марта шоҳсупага кўратилган.\n- Нима учун «Сельта»дан қайсидир гранд сафига ўтмагансиз? Ахир бунга имконият бор эди-ку.\n- Ҳа, таклифлар йўқ эмасди. Хусусан, мени «Барса»га ҳам, «Реал»га ҳам чақиришган, Англиядан чорловлар олгандим. Лекин битта жамоада ишинг юришиб турганида, у билан хайрлашишинг келмайди. Қолаверса, битта мужмал фикр олдимга тўсиқ қўйганди: «Хўш, қаерга кетаман? Ахир шундоқ ҳам Испаниянинг энг яхши жамоаларидан бирида ўйнаяпман-ку».\n- Тасаввур қилинг, вақтни ортга қайтариш имкони бор. Шунда ниманидир ўзгартирармидингиз?\n- Агар 15 йил ортга қайтсак, яна 30 ёш бўлардим ва ўйлайманки, ҳеч иккиланмай, қайсидир гранд клуб сафига қўшилардим. Бироқ тақдирим шундай экан, нима ҳам дердим? Умуман, афсусланишдан маъно йўқ...\n- Канчельскис «Ростов» - «МЮ» қарама-қаршилигида «қизил иблислар»га мухлислик қилишини яширмади. Сизчи, қайси жамоа тарафдорисиз - «Сельта»га ён босасизми ёки «Краснодар»га?\n- Очиғи, икки томонга баравар омад тилайман. «Сельта» кейинги босқичга чиқса, испанларга, «Краснодар» ғолиб чиқса, ўзимизникиларга тасанно айтаман.


"Moscow Grand-Prix Final"да иштирок этган таэквондочиларимиз Тошкентга қайтиб келишди / Olamsport.com\n09 дек 08:42\n"Moscow Grand-Prix Final"да иштирок этган таэквондочиларимиз Тошкентга қайтиб келишди\n6-7 декабрь кунлари Россия пойтахти Москва шаҳрида "Moscow Grand-Prix Final" мусобақаси бўлиб ўтди.\nУнда икки нафар ўзбекистонлик таэквондочи Никита Рафалович ва Нигора Турсунқулова иштирок этганидан хабарингиз бор. Қувонарлиси Ўзбекистонлик таэквондочи Никита Рафалович ушбу мусобақада бронза медалини қўлга киритди.\nКеча спортчиларимиз Ислом Каримов номидаги Тошкент халқаро аэропортида муносиб тарзда кутиб олинди. Кутиб олиш маросимида Ўзбекистон таэквондо WT ассоциацияси мутасаддилари, спортчиларнинг яқинлари ва ОАВ ходимлари иштирок этишди.


Пластик пакетлар муаммоси: Марказий Осиё давлатларида бу масалага муносабат қандай?\n21:46 27 Май 2020\n12:55 04.01.2019 Ҳавола олиш\nҲисоботларга кўра, пластик пакетлар нафақат глобал экологик муаммоларни келтириб чиқармоқда, балки энергетика ресурслари бехуда сарфланишига ҳам сабаб бўлмоқда. Мисол учун, Хитойда полиэтилен пакетлар ишлаб чиқарилиши ва фойдаланиши таъқилангач 1,6 миллион тонна нефть тежаб қолинган\nБутун дунё пластик пакетларга қарши кураш кампаниясини ишга туширди. Собиқ СССР мамлакатларида ҳам пластик муаммосини ҳал этишга қаратилган чора-тадбирлар кўрилмоқда. Мисол учун, 1 январдан бошлаб Ўзбекистон ҳудудида полимер плёнкали пакетларни бепул бериш, уларнинг нархини товарлар нархига қўшиш, шунингдек, уларни ўз тан нархидан паст нархларда сотиш, қалинлиги 40 микрондан кам бўлган полимер плёнкали пакетларни ишлаб чиқариш, полимер плёнкали пакетларни олиб кириш таъқиқланди.\nYoutube / Alison's Adventures\nИнсониятга хавф солаётган пластик\nЎзбекистон Давлат экология қўмитасига манфаатдор вазирлик ва идоралар билан бирга хориж тажрибаси ва жамоатчилик муҳокамасини ҳисобга олиб, 2020 йилнинг 1 январига қадар фойдаланиш хусусиятини йўқотганидан сўнг атроф-муҳитга зарар етказадиган, ишлаб чиқариладиган ва импорт қилинадиган товарлар гуруҳига экологик йиғимни жорий қилиш юзасидан асосланган таклифлар киритиш вазифаси топширилган.\nSputnik Ўзбекистон Марказий Осиё давлатларида пластикка қарши кураш қай тарзда олиб борилаётганини қизиқиб кўрди.\nҚозоғистон: чиқиндиларни саралаб тўплаш амалиётини йўлга қўймоқчи\nРасмий Остона ҳам Ўзбекистон сингари аввалига полиэтилен маҳсулотларни бепул тарқатиш амалиётидан воз кечиб, сўнгра уни ишлаб чиқаришни буткул йўққа чиқаришни режалаштирган. Аммо экологлар бундай ташаббусни маънисиз деб топмоқда.\n"Полиэтиленнинг қулайликлари кўп, шу боис, одамлар ундан воз кечмайдилар. Полиэтиленни тўплаш керак, холос. Шу боис, Қозоғистон ҳукумати эндиликда чиқиндиларни алоҳида тўплашни жорий этмоқда", - дейилади Sputnik Қозоғистон хабарида.\nОстонада пластик, ойна ва қоғоз чиқиндилар учун сариқ ранг бакларни ўрнатиш ишлари аллақачон бошлаб юборилган.\nҚирғизистон: пластик идишлардан воз кечмоқчи\nҚирғизистон ҳукумати республикада полиэтилен пакетлар ва пластик идишлардан фойдаланишни таъқиқлаш таклифини илгари сурмоқда.\nБу ҳақда "Иссиқ Кўлдаги биосфера ҳудудга полиэтилен пакетлар ва пластик идишларни олиб кириш, уларни ишлаб-чиқариш ва фойдаланишни таъқиқлаш тўғрисидаги" Вазхирлар маҳкамаси хулосасида назарда тутилган. Ҳужжат ташаббускори - Жокорғу Кенеш депутати Экмат Байбакпаев. Депутат бу қонун қабул қилингач, қонунбузарлик ҳолати рўй берган тақдирда жиноий, маъмурий, ахлоқ тузатиш ҳамда моддий жавобгарлик чораларини киритишни таклиф этган.\nТожикистон: рўзғорда полиэтилендан воз кечиш таклиф этилмоқда\nТожикистон ОАВлари хабарига кўра, мамлакат табиатни муҳофаза қилиш органлари вакиллари рўзғорда полиэтилен пакетлардан фойдаланишдан воз кечишни таклиф қилишмоқда.\nЖанубий Корея янги йилдан пластик пакетлардан воз кечади\nАйни вақтда Тожикистон табиати пластик чиқиндилар билан ифлосланиб кетиши муаммосига дуч келган ва республика Ҳукумати қошидаги атроф-муҳитни муҳофаза қилиш бўйича қўмита бир марта ишлатиладиган пластик пакетлардан фойдаланишдан воз кечиш бўйича чораларни босқичма-босқич қабул қилишни таклиф этмоқда. Масалан, пластик пакетлар ўрнига қоғоз ва текстил халталарга ўтиш таклиф қилинган.\nШунингдек, Республикада пластик чиқиндиларни қайта ишлаш бўйича цехлар ишга туширилган.\nСпутник Тожикистон Хўжанд вилояти санитария-эпидемиология назорати маркази сал олдин жамоат тамаддихоналарида пластик идишлардан ишлатишни таъқиқлаганини маълум қилганди.\nАниқлик киритилишича, пластик идишлар 52 турдаги касалликлар, шу жумладан, ошқозон, ичак, жигар касалликлари ўчоғидир. Баъзи ҳолларда ракни ҳам келтириб чиқариши мумкин.\n"Пластик идиш кимёвий материаллардан ишлаб чиқилган бўлиб, унга иссиқ таом солинганда, кимёвий реакция юзага келади, натижада инсон саломатлигига зиён етказувчи зарарли моддалар ажралиб чиқади", - дейилади хабарда.\nТуркманистонда ҳозирча пластик пакетларга нисбатан таъқиқ чоралари кўрилмаган.\nПластик пакетларга биринчи таъқиқ 2002 йилда Бангладеш томонилан жорий қилинган. Бу давлатда шаҳар зовур тизимини пластик пакетлар ёпиб қўйгани туфайли сув тошқини юзага келган ва минглаб одамлар ҳалок бўлишган.\nЕропарламент Европа Иттифоқи давлатларида бир марта ишлатиладиган пластик товарлар- пакетлар, найчалар ва бошқа маҳсулотлардан фойдаланишни тўлиқ таъқиқни маъқуллаган.\n© Fotolia / Naka\nЎзбекистонда 1 январдан полиэтилен пакетларни бепул тарқатиш тақиқланади\nАлбатта, пластик пакетлар ихтироси озиқ-овқат маҳсулотлари дўконлари харидорлари ҳаётига бирмунча енгиллик олиб келган бўлса-да, аммо вақт ўтгач бу пакетлар атроф-муҳитга қанчалик зарар етказиши аниқланди. Синтетик полимерларнинг энг "кўҳна"лари, масалан ёши 60дан ошганлари ҳам табиий шароитларда йўқ бўлгани йўқ. Пессимистик прогнозларга кўра, уларнинг табиий ҳолатда чириши 400 йилни ташкил қилади.\nОкеанни ифлослантирадиган пластиклар эса полиэтилен бўлакларини озуқа сифатида қабул қилувчи денгиз ҳайвонлари ўлимига сабаб бўлади. Бутунжаҳон ёввойи табиат жамғармаси хабарига кўра, ҳар йили 100 минг тюлень, кит ва денгиз тошбақаларини худди шундай қисмат кутади.


7811 талаба мутахассислиги бўйича тест топширди / Ўзбекистон янгиликлари, энг сўнгги хабарлар\n7811 талаба мутахассислиги бўйича тест топширди\n22 октябр 2013, 14:49 1500 кўрилди\nТест синовлари Ўзбекистон Республикаси Президентининг "Республика олий таълим муассасаларининг рейтингини баҳолаш бўйича ишчи комиссиясини тузиш тўғрисида"ги фармойишини бажариш доирасида ташкил этилди. Фармойишда халқаро тажриба, талаб ва стандартларни ҳисобга олинган, деб ёзади "Правда Востока" газетаси.\nМамлакатимиздаги 68 та олийгоҳлар, шу жумладан 10 та филиалларда, таълимнинг учта асосий йўналиши танлаб олинди. Унда 7811 талаба ихтисослиги бўйича тест топширди.\nҲозирда Давлат тест марказида биринчи рейтинг учун олий таълим муассасаларидан маълумотлар тўплаш ишлари давом этмоқда. Бунда махсус ишлаб чиқилган компьютер дастуридан кенг фойдаланилмоқда.\nМаълумот ўрнида, Ўзбекистон Республикаси Олий ва ўрта-махсус таълим вазирлиги дунёнинг энг яхши 300 та олийгоҳлари рейтингини тузиб чиқиб, мамлакатимиз олийгоҳлари рейтингини тузишда уни ҳисобга олади.\nДарс бериш сифати индекс даражаси Вазирлар Маҳкамасининг "Республика олий таълим муассасалари рейтингини баҳолаш тизимини жорий этиш тўғрисида"ги қарорига мувофиқ, PhD докторлик даражасига эга профессор-ўқитувчилар таркиби улушини ҳисобга олади. Энг оптимал даража сифатида Олий таълим вазирлиги QS World University Rankings халқаро рейтингини танлаб олди. У 2004 йилдан бери ҳар йили дунё олийгоҳлари рейтингини тузиб келади. QS World University Rankings тузган рейтингдан 300 олийгоҳ ўрин олган, хусусан, АҚШ - 64, Буюк Британия - 39, Германия - 25, Япония, Хитой, Австралия ва Канаданинг - 14-15 тадан олий ўқув юртлари ўрин олган.


Оҳангарон шоссесида уч қаватли транспорт боғламаси...\n01.06.2018 13:50 0 4664\nПрезидент Шавкат Мирзиёев Тошкент шаҳрининг Махтумқули ва Оҳангарон кўчалари кесишмасида қуриладиган йўл ўтказгич лойиҳаси билан танишди. Бу ҳақда Президент матбуот хизмати хабар берди.\nБу транспорт боғламасини қуришдан мақсад - Чорвоқ ва Чимён ҳудудини ривожлантиришга замин яратяпмиз. Ҳозир фақат Чирчиқ шаҳри орқали ўтадиган йўл бор. Дам олиш мавсумида тирбанд бўлиб кетади. Бу янги йўл келгусида катта юкламани ўзига олиб, транспортларнинг, жумладан, хорижлик сайёҳларнинг Чорвоқ ҳамда Чимён ҳудудига тез ва осон етиб олишини таъминлайди, деди Шавкат Мирзиёев.\nШавкат Мирзиёев Оҳангарон


МДҲ ҳукумат раҳбарлари мажлисида Тошкентни Рустам Азимов тамсил этади\nЎзбекистон Бош вазирининг биринчи муовини Рустам Азимов.\nЎзбекистон Бош вазирининг биринчи муовини Рустам Азимов бошчилигидаги делегация Қирғизистон пойтахтига сафар қилмоқда. 7 июнь куни Бишкекда МДҲга аъзо давлатлар ҳукумат раҳбарларининг йиғилиши ўтказилиши режаланган.\nЎзбекистон Ташқи ишлар вазирлиги матбуот хизмати хабарига кўра, йиғилишда ҳукумат раҳбарлари МДҲ доирасида кўп томонлама ҳамкорликни ривожлантиришга доир долзарб масалаларни муҳокама қилишлари керак. Бундан ташқари, ўзбек делегацияси у ерда икки томонлама учрашувлар ҳам ўтказиш ниятида.\nБишкекдаги йиғилишда Россия, Беларусь, Қозоғистон, Тожикистон ва Молдовадан бош вазирлар, Озарбайжон, Арманистон, Туркманистон ва Ўзбекистондан бош вазир ўринбосарлари, Украина элчиси ва МДҲ ижроия қўмитаси раиси иштирок этиши айтилган.


Расмий муносабат: «Салла деса каллами тушунмадим?» - Zamin.uz\n20:00 / 27.06.2021\nРасмий муносабат: «Салла деса каллами тушунмадим?»\nЎзбекистон Республикаси ИИВ ЙҲХББ ижтимоий тармоқларда «Салла деса каллами тушунмадим?» сарлавҳаси остида тарқалган хабар юзасидан маълумот берди.\nЎзбекистон Республикаси Ички ишлар вазирлиги Йўл ҳаракати хавфсизлиги бош бошқармаси қўйидагиларни маълум қиладики, Ўзбекистон Республикасига короновируснинг кириб келиши ва тарқалишини олдини олиш юзасидан чора-тадбирлар дастурини тайёрлаш бўйича республика махсус комиссиясининг баёнига асосан жорий йилнинг 28 июнидан бошлаб 12 июлига қадар Тошкент шаҳри қизил ҳудуд деб белгиланганилиги сабабли бошқа вилоятлардан Тошкент шаҳрига келувчи транспорт воситаларининг ҳаракатига айрим чекловлар белгиланган.\nУшбу чеклов қуйидаги ҳолатларга татбиқ этилмайди:\n- барча турдаги юк ташиш, шунингдек, қурилиш материаллари, етиштирилган қишлоқ хўжалиги маҳсулотларини ҳар қандай автотранспорт воситаларида ҳамда «Ўзбекистон почтаси» АЖнинг почта жўнатмаларини ташиш билан боғлиқ ҳолларга;\n- Тошкент шаҳрида доимий яшовчи (рўйхатдан ўтган) шахсларга;\n- Тошкент шаҳрида доимий яшовчи (рўйхатдан ўтган) чет эл фуқароларига;\n- Ўзбекистон Республикасига турист бўлиб келган чет эл фуқароларига ва уларни олиб келаётган автотранспорт воситасининг ҳайдовчиси ҳамда агар гуруҳли жамоа бўлса, таржимон ёки туристик фирма вакилига;\n- даволаниш учун ташриф буюраётган шахсларга;\n- Тошкент халқаро аэропорти орқали хорижий мамлакатга учиб кетувчи шахсларга (авиачипта бўлган тақдирда);\n- Тошкент шаҳрида доимий фаолият юритувчи, ҳудудлардан келадиган шахсларга (иш жойи тўғрисида тасдиқловчи ҳужжат бўлган тақдирда);\n- соғлиқни сақлаш тизими ва санитария-эпидемиология хизмати ходимларига.\nФуқароларга шуни маълум қиламизки, қизил ҳудуд — деб белгиланмаган вилоятларда транспорт воситалари ҳаракатларига ҳеч қандай чекловлар жорий этилмаган.\nБарча ҳаракати иштирокчиларидан ушбу карантин чекловларни тўғри тушунишлари ва карантин қоидаларига амал қилишлари сўралади. “Замин” янгиликларини “Одноклассники”да кузатиб боринг\n23-07-2021, 23:27, Жамият\nЯнгиликлар » Жамият » Расмий муносабат: «Салла деса каллами тушунмадим?»


Атамбаев яна саркашлик қилмоқда - 10.12.2019, Sputnik Ўзбекистон\nАлмазбек Атамбаев жиноий иш юзасидан суд-психиатрия экспертизадан ўтиши керак. Бироқ собиқ давлат раҳбари бундан бош тортмоқда. 10.12.2019, Sputnik Ўзбекистон\nалмазбек атамбаев, қирғизистон\nАлмазбек Атамбаев жиноий иш юзасидан суд-психиатрия экспертизадан ўтиши керак. Бироқ собиқ давлат раҳбари бундан бош тортмоқда.\nТОШКЕНТ, 10 дек — Sputnik. Қирғизистоннинг собиқ президенти Алмазбек Атамбаев суд-психиатрия экспертизадан ўтишдан бош тортди. Бу ҳақда Sputnik Қирғизистон хабар қилди.\n“У бош тортди. Унинг бундай имконияти бор”, - деган собиқ давлат раҳбарининг адвокати Замир Жоошев.\nАввалроқ Алмазбек Атамбаев ва унинг 15 нафар тарафдорларига Кой-Тош қишлоғидаги гаровга олиш ва оммавий тартибсизликлар иши юзасидан суд-психиатрия экспертиза тайинлангани хабар қилинган эди.\nАтамбаев илгари ўзи фигурант бўлган жиноят иши мажлисига келишдан бош тортган эди. Ўшанда уни судга мажбуран олиш келишган эди.


Тезкор хабар! "Ҳумо" сафига янги хоккейчи келиб қўшилди\n6 декабрь, 2019, 01:03 788\nТошкентнинг "Ҳумо" жамоаси ўз таркибини кучайтиришда давом этади.\nОлинган маълумотларга қараганда, "қанотлилар" сафига янги хоккейчи келиб қўшилган. Ҳимоячи амплуасида ҳаракат қиладиган Роман Хисамутдинов жамоа билан 27 декабрга қадар мўлжалланган синов шартномаси имзолади.\nМаълумот учун, 23 ёшли хоккейчи Ярославлнинг "Локомотив" жамоаси тарбияланувчиси саналади. Профессионал тарзда эса "Рьязан" жамоасида уч, "Торос"да икки, Уст-Каменогорскнинг "Торпедо" клубида бир мавсум шайба сурган.\nВХЛ - Буюк ипак йўли кубогида 147 баҳсда музга тушиб, 6 та гол киритган ва 12 та голли узатмани амалга оширган.\n"Ҳумо" етакчиси дисквалификация қилинди\n"Ҳумо" бош мураббийи шогирдларини танқид қилди\nВХЛ. Шербинанинг голлари "Ҳумо"ни мағлубиятдан қутқара олмади


08 август 2016, 11:57\nЎзбекистонда жисмоний ва юридик шахсларга тегишли кўчмас мулк иншоотлари 2017-йил охиригача қайта рўйхатдан ўтказилади. Бу амалиёт Ўзбекистон Вазирлар Маҳкамасининг 3-августда қабул қилган қарори асосида ташкил этилади. Қарор матни Lex.uz сайтида эълон қилинган. Бу ҳақда "Kun.uz" маълум қилди.\nҲужжатда таъкидланишича, ушбу амалиётни ўтказишдан мақсад, кадастр ҳисобига олишни такомиллаштириш, жисмоний ва юридик шахсларга тегишли кўчмас мулк (ер участкалари, бино ва иншоотлар)дан фойдаланганлик учун уларга солиқ солишни тартибга солишдан иборат.\nШу билан бирга, «электрон ҳукумат» тизими доирасида «Кадастр ва кўчмас мулкни рўйхатга олиш тизимларини модернизация қилиш» лойиҳаси ҳам амалга оширилади. Барча бино ва иншоотлар Республика умумий кадастр ахборот тизими ҳисобига жойланади.\nРўйхатга олиш жараёнида ер участкалари, бинолар, иншоотлар ва кўп йиллик дарахтзорларнинг эгалари, улардан фойдаланувчилар, ижарачилар ҳамда улар эгаллаб турган ер участкаларининг майдонлари, бино ва иншоотларнинг ҳажми, дарахтларнинг тури ва сони аниқланади.\nМазкур қарор ижросини таъминловчи ишчи гуруҳларга кўчмас мулк иншоотларини текшириш, ер участкаларини суратга олиш, бино ва иншоотларнинг ташқи ва ички ўлчамларини ўлчаш, кўп йиллик дарахтларнинг турлари ва сонларини ҳисобга олиш ҳуқуқи берилган.\nЯнгиликлар » Ўзбекистон » Ўзбекистонда кўчмас мулклар қайта рўйхатга олинади


Қозоғистонлик ўқувчилар Халқаро физика олимпиадасида тўртта медални қўлга киритишди\n27 Май 17:21\nNUR-SULTAN. Kazinform – Қозоғистонлик мактаб ўқувчилари физика бўйича Осиё Олимпиадасида битта олтин ва учта бронза медални қўлга киритишди, деб хабар беради Kazinform ҚР Таълим ва фан вазирлигининг расмий Telegram каналига асосланиб.\nБундан ташқари, олимпиада натижаларига кўра яна иккита мактаб ўқувчиси фахрий ёрлиқларга эга бўлишди. Интеллектуал мусобақада 23 мамлакатдан жамоалар иштирок этишди. Қозоғистондан Нур-Султан, Павлодар ва Тараз шаҳарлари мактаблари ва лицейларидан 8 нафар ўқувчи қатнашди. Уларнинг барчасини тажрибали ўқитувчилар тайёрлашди. Энди улар ғалабалари географиясини кенгайтиришни режалаштирмоқдалар. Олдинда уларни янги халқаро мусобақалар кутмоқда.\nОсиё Олимпиадаси иштирокчиларини ўзининг Facebookдаги саҳифасида ҚР Таълим ва фан вазири Асхат Аймағамбетов табриклади. Уларга янада кўпроқ муваффақиятлар ва янги марраларни забт этишларини тилаб қолди.


Нуротадаги археология ёдгорлиги устига алоқа компанияси антенна ўрнатгани аниқланди\nЖами овоз: 374 та.\nЖами овоз: 3230 та.\nНавоий вилояти Нурота туманидаги «Ғозғон қўрғони» археология ёдгорлиги устига UMS уяли алоқа компанияси антенна ўрнатгани аниқланди. Бу ҳақда Turon 24 хабар бермоқда.\nҚўрғон Бухоро ва Навоий вилояти бўйича маданий мерос объектларини муҳофаза қилиш ва улардан фойдаланиш минтақалараро давлат инспекцияси рўйхатига археология ёдгорлиги сифатида киритилган. Ўрганиш жараёнида тепалик йил сайин турли табиий ва техноген жараёнлар таъсирида емирилиб бораётгани аниқланди. Ёдгорлик атрофи муҳофазаланмагани сабабли ҳозир айрим фуқаролар мазкур маскан ёнидан уй қурмоқда.\n«Ғозғон қўрғони жойлашган тепалик асосан кузатув маскани бўлиб, душман ҳужуми вақтида хабар бериш нуқтаси саналган. Шунингдек, турли маросимлар вақтида жарчилар тепа устига чиқиб, қишлоқ аҳлини хабардор қилишган. Қўрғон устидан бутун қишлоқ кўрингани боис ҳозир ҳам жарчилар тўй ва турли маросимлар ҳақида шу ерга чиқиб хабар беришади», – деди нуроталик маҳалла раиси Шуҳрат Рустамов.\nҲозир антенна қачон, қайси ҳуқуқий асос орқали, кимнинг рухсати билан ўрнатилгани ўрганилмоқда.\nМаълумот учун, айни пайтда Нурота туманида 41 та маданий мерос объекти бўлиб, шундан 27 таси археология, 11 таси архитектура ва 3 таси монументал ёдгорликлардир.\nКиритилди: 13:42 12.10.2018. Ўқилди: 588 марта. Фикрлар сони: 0 та.\nОтабек Умаров: «Ҳабиб Нурмагомедов Ўзбекистон ва бутун...\n13:23 Пушкинни танимайдиган ўзбеклар: Можаро сабабчиси Ксения Собчак Ўзбекистонга келди\n13:17 Қидирувга берилган 44 ёшли аёл Тошкентда қўлга олинди\n13:12 Ўзбек гилоси биринчи марта Лондон дўконларида сотилмоқда


Сергей Лавров 15 июлда президент Ислом Каримов билан Тошкентда сўзлашди.\nТошкентга 15 июль куни ташриф қилган Россия Ташқи ишлар вазири Сергей Лавров президент Ислом Каримов билан учрашганидан сўнг журналистларга Россия Ўзбекистондан мева-сабзавот сотиб олиш имкониятларини кенгайтириш ва ҳарбий-техник ҳамкорликни ривожлантиришдан манфаатдор эканини билдирди.\n"Ўзбекистондан озиқ-овқат маҳсулотлари сотиб олишни кўпайтирмоқчимиз"\nРоссия Ташқи ишлар вазири Сергей Лавров президент Ислом Каримов билан учрашувидан сўнг журналистларга берган суҳбатида Тошкент сафаридан кўнгли тўлганини айтиб ўтди.\nУнга кўра, учрашув чоғида томонлар Россия ва Ўзбекистон ўртасидаги муносабатлар ижобий ривожланаётганини таъкидлаган. Лавровнинг айтишича, рубль қадрининг тушиб кетиши ортидан икки давлат ўртасидаги иқтисодий алоқаларда бир оз сустлашув кузатилаяпти. Лавров бу ҳолат Москвада кузда бўладиган Ўзбекистон-Россия ҳукуматлараро комиссияси йиғинида муҳокама қилинишини ҳамда товар айрибошлаш кўрсаткичини сақлаб қолиш мақсадида бир қатор чоралар кўрилишини билдирди.\nЛавровнинг айтишича, Ўзбекистондан қишлоқ хўжалик маҳсулотларининг сотиб олиниши ҳам иқтисодий алоқалар кўрсаткичини сақлаб қоладиган омиллардан биридир:\n- Биз ўзбекистонлик қишлоқ хўжалик маҳсулотларини, озиқ-овқатларни ишлаб чиқарувчиларга маҳсулотларни Россия регионларига экспорт қилиш имкониятларини кенгайтирувчи схемаларни фаол ривожлантириш истагида эканимизни таъкидладик. Россия бундан манфаатдор, - деди Сергей Лавров.\n"Ўзбекистонда қуролли кучларни модернизациялашга кўмаклашаяпмиз"\nРоссия расмийсининг айтишича, Москва ва Тошкент ўртасида ҳарбий –техник ҳамкорлик ҳам ривожланиб бормоқда:\n- Ўзбекистон қуролли кучларини модернизациялашга кўмаклашиш бўйича дастур амалга оширилмоқда. Бу борада ўтган ойда конкрет музокаралар ўтказилган, бундан буён ҳамкорлик қилишнинг ўзига ҳос параметрлари муҳокама қилинаётир, - деб билдирди Россия Ташқи ишлар вазири.\nУнинг айтишича, кейинги йилда Россияда Алишер Навоий таваллудининг 575 йиллиги муносабати билан маданий тадбирлар ўтказиш, бу юбилейни нишонлаш ҳам режалаштирилмоқда. Маданий соҳадаги ҳамкорлик масаласига тўхталар экан, Сергей Лавров президент Ислом Каримовга “рус тилига қаратаётган эътибори учун” миннатдорчилик билдирди.\n"Россияда Каримовни кутишаяпти"\n- Мен Россияда Ислом Абдуғаниевични давлат ташрифи билан кутишаётганини тасдиқладим. Уфада яқинда ўтган Шанхай ҳамкорлик ташкилоти саммити доирасидаги учрашувда бу таклиф Ўзбекистон президентига Россия президенти томонидан билдирилган эди. Мазкур ташриф муддатини тез кунларда аниқлаш ва унинг кун тартибини белгилаш ҳақида келишиб олдик, - деди Лавров.\n"Икки фуқаролик ҳақида гап-сўз йўқ"\nРоссия Ташқи ишлар вазири Тошкентда Свято-Успенск кафедрал соборини ҳам бориб кўриб, провослав диндорлар билан учрашди. Диндорлардан бири учрашув чоғида Ўзбекистон ва Россия ўртасида икки фуқароликни жорий этиш масаласи билан қизиқди. Сергей Лавров икки фуқаролик масаласи яқин йилларда ҳал этилмайдиган муаммо эканини таъкидлади:\n- Йўқ, бизда бундай келишув йўқ. Биз фақат Туркманистон билан икки фуқаролик тўғрисидаги келишувга эга эдик. Бироқ туркманлар бу келишувни бекор қилди. Одамлар жуда ноқулай аҳволга тушиб қолди: улар келишув амалда бўлган пайтда қонуний тарзда икки фуқаролик олган, ҳозир эса уларни у ёки бунисидан бирини танлашга ундашмоқда. Биз Туркманистон билан 2003 йилгача икки фуқаролик олганларнинг фуқароликлари сақланиб қолиши ҳақида шартномага эгамиз. Бошқа давлатлар билан бундай шартномамиз йўқ. Ҳатто бизнинг қонунларимизда ҳам бу нарса кўзда тутилмаган. Сизлар рус тили ва рус маданияти ташувчиларига яқинда жорий этилган енгиллатилган тарзда Россия фуқаролигини бериш тартибидан фойдаланиб фуқаролик олишингиз мумкин,- деб билдирди Сергей Лавров.


ЖИЗЗАХ ВА ФАРҒОНА ВИЛОЯТИ ЭЛЕКТРОТЕХНИКА КОРХОНАЛАРИ ЎРТАСИДА САНОАТ КООПЕРАЦИЯСИ БЎЙИЧА ЯНГИ КЕЛИШУВЛАРГА ЭРИШИЛДИ — Teletype\nЖИЗЗАХ ВА ФАРҒОНА ВИЛОЯТИ ЭЛЕКТРОТЕХНИКА КОРХОНАЛАРИ ЎРТАСИДА САНОАТ КООПЕРАЦИЯСИ БЎЙИЧА ЯНГИ КЕЛИШУВЛАРГА ЭРИШИЛДИ\nМамлакатимизда маҳаллий ишлаб чиқарувчиларни қўллаб-қувватлаш, импорт асосида кириб келаётган маҳсулотлар ва хом-ашёларни ўзимизда маҳаллийлаштириш, корхоналар ўртасида саноат кооперациясини ривожлантиришга катта эътибор қаратилмоқда. Хусусан, “Ўзэлтехсаноат” уюшмаси корхоналари ўртасидаги кооперация алоқаларининг ривожланиши натижасида импортдан кириб келаётган аксарият бутловчи қисмлар маҳаллийлаштирилиб, кооперация асосида етказиб берилмоқда.\n“Rosso Electronics” МЧЖ корхонаси\nЯқинда Жиззахнинг Зомин туманида фаолият юритаётган “Trust Electronics” МЧЖ корхонаси билан Фарғона вилоятидаги “Rosso Electronics” МЧЖ ўртасида умумий қиймати 350,0 млн сўмлик шартнома имзоланди. Имзоланган келишувга кўра, “Trust Electronics” корхонаси эндиликда “Rosso Electronics” МЧЖ томонидан ишлаб чиқарилаётган телевизорлар учун уланиш кабель симларини етказиб беради.\n“Trust Electronics” МЧЖ корхонаси\n"Қўқон" эркин иқтисодий зонасида жойлашган "Rosso" бренди остида телевизорлар ишлаб чиқарувчи мазкур корхонанинг лойиҳа қиймати 1,4 млн доллар бўлиб, миллий бозорларимизда ўз ўрнига эга бўлиб бормоқда. Корхона муассиси Шухрат Аббосовнинг фикрига кўра, йилига 60-70 минг донагача телевизорлар ички ва ташқи бозорларга етказиб берилмоқда. Келгуси йилдан бошлаб корхона йиллик қувватни 100 минг донага етказиш ҳаракатида.\nАвваллари, “Rosso” бренди остида ишлаб чиқарилаётган телевизорларнинг аксарият бутловчи қисмлари, ҳатто электр таъминотига уланувчи кабель-симлари ҳам хориждан импорт асосида кириб келган эди.\nКорхона раҳбари Рустам Аббасовнинг сўзларига кўра, имзоланган келишувга кўра, корхона иқтисоди анча тежалиб, қарийб 30 млн сўмлик маблағ корхона ҳисобида қолди. Харид қилинган 50 минг дона кабель-шнурлар сифатли бўлиш баробарида ҳамёнбоп ҳисобланади. Йил охиригача яна 30 минг дона худди шундай маҳсулотларга буюртма берилади.\nЖиззах вилоятида жойлашган “Trust Electronics” МЧЖ корхонаси 2013 йилдан бошлаб маиший техниканинг барча турлари учун уланиш кабель-сим маҳсулотлари ишлаб чиқаришни йўлга қўйган. Корхона йилига 5,0 млн дона ана шундай маҳсулотлар ишлаб чиқариш қувватига эга. Республиканинг 15 дан ортиқ саноат корхоналарига маҳсулот етказиб бермоқда.\nҲудудларда кооперация алоқаларини ривожлантириш йўлида олиб борилаётган ишлар тадбиркорларга анча қулайликлар туғдириб, уларнинг ишлаб чиқариш салоҳиятини оширмоқда. Бунинг натижасида импорт маҳсулотлари ҳажми камайиб, маҳаллийлаштирилган маҳсулот турлари кўпайиб бормоқда.


Qalampir.uz - Ҳатто "Оскар"да ҳам таниш-билишчилик бор\n22:42, 24.01.2016 Кино\nБу йилги “Оскар-2016” тақдирлаш маросимида номзоди кўрсатилганлар орасида бирорта ҳам қора танли актёр ва актрисанинг йўқлиги туфайди Голливудда жанжал кўтарилди.\nШу йилнинг 28 февраль санасида Лос-Анжелесда “Оскар” мукофоти тақдирлаш маросими бўлиб ўтиши кутилмоқда. Унда жуда кўплаб машҳур актёр ва актрисаларнинг номзоди турли номинацияларга тавсия этилган. Гарчи тақдирлаш маросимига ҳали 1,5 ой вақт бор бўлса-да, 14 январь куни мукофотланувчиларнинг тахминий рўйҳати маълум этилгани ва номзодлар орасида қора танли актёр ва актрисалардан ҳеч ким йўқлиги катта жанжални келтириб чиқарди. Қора танли ижод аҳли АҚШ киноакадемиясини ва академикларни, хусусан “Оскар” ҳайъат кенгашини яширин ирқчиликда айбламоқда. Шу сабаб Голливудда ички, яширин ғалаён кўтарилган.\nАйни вақтда қора танли актёрлар, “Оскар” мукофотини топшириш маросимида бошловчилик қилиши кутилаётган актёр Крис Рокни ҳам бошловчилик қилишдан воз кечишга чақиришмоқда. Ҳозиргача тақдирлаш маросимида қатнашишдан “Оскар-2015” соҳиби режиссёр Спайк Ли ҳамда актёр Уилл Смитнинг рафиқаси актриса Жада Пинкетт-Смит бош тортмоқда. Спайк Ли бу ҳақида ўзининг Instagram´даги шахсий саҳифаси орқали хабар берган ва қуйидаги мулоҳазаларини ёзиб қолдирган.\n“Кетма-кет икки йил “Оскар” мукофотига қандай қилиб фақат оқ танли актёрлар даъвогар бўлиши мумкин? АҚШ киноакадемиклари доимо “нима учун мукофотга даъвогарлар орасида қора танлилар йўқ?” деган саволни беришар эди. Мана энди, мен уларнинг ўзларига шу савол билан мурожаат қилмоқчиман. Биз мукофотларнинг кимга топширилиши ҳал қилинадиган хоналардан ташқарида эканмиз, номзодлар фақат оқ танлилар бўлаверади!”\nАслини олиб қараганда, АҚШлик кино усталари, режиссёрлар, актёр ва актрисаларнинг норозилигида жон бор. 1929 йилда асос солиниб, йил сайин эътибор марказида бўлиб келаётган “Оскар” мукофотини илк бор қора танли актриса сифатида “Шамолларда қолган ҳисларим” фильмида Мамушка роли учун актриса Хэтти Макдэниел 1939 йилдаги “Оскар” тақдирлаш маросимида “Иккинчи даражали энг яхши роль” номинацияси ғолиби бўлган эди. Ўшанда актриса гарчи мукофотни қўлга киритган бўлса-да, залнинг бошқа жойида, оқ танлилардан алоҳида креслода ўтиришга мажбур бўлишган. Фақат 1950 йилга келибгина, илк бор бош роль ижроси учун қора танли актриса Дороти Дэндриж “Кармен Жонс” фильмидаги роли учун мукофотга номзодини қўя олган. Ундан кейин Сидни Пуатьенинг номзоди қўйилган, бироқ унинг номи ҳайъат кенгаши томонидан тасдиқланмаган ва у мукофотни 1964 йилга келиб қўлга киритган. Улардан сўнг, 37 йил ўтиб, 2001 йили қора танли актриса сифатида Хэлли Берри “Маҳлуқлар бали” мелодрамасидаги роли учун “Оскар”га лойиқ кўрилган.\nАлбатта, “Оскар”га номзоди қўйилган актёрлар, актрисалар жуда кўп. Улар сирасига Лоуренс Фишборн, Уилл Смит, Жейми Фокс, Форест Уитакер, Морган Фриман каби маҳоратли актёрларни киритиш мумкин. Аммо санаб ўтилган актёрларнинг ҳали бирортаси бу мукофотга муносиб кўрилмаган. “Оскар” таъсис этилганидан бери топширилган жами 887 та мукофотнинг атиги 15 тасигина қора танли актёрларга тегишли. Худди ўтган йилги каби бу йил ҳам, “Оскар”га номзодлар орасида қора танли ижодкорларнинг йўқлиги норозиликларга сабаб бўлишга арзигулик воқеа, шундай эмасми?\n“Оскар”ни сўнгги бор 2013 йили “12 йил қулликда” фильмидаги иккинчи даражали энг яхши роли учун қора танли актриса, модель Люпита Нионго қўлга киритган.\n“Оскар” тақдирлаш маросими туфайли кўтарилган жанжалдан сўнг, Америка киноакадемияси Президенти Шерил Бун Айзекс (Айзекс академияга 2013 йили Президент этиб сайланган. У академияга Президент сифатида сайланган учинчи аёл. Бунинг устига у афроамерикан миллатига мансуб) номзодлар борасида катта ўзгаришлар киритилишини айтиб ўтган. 2012 йилги статистик маълумотларга кўра, ҳозирда академияда тахминан 6 мингта кино ва санъат вакиллари бор. Уларнинг 77 фоизи эркаклар ва ана шу 77 фоизнинг 94 фоизи оқ танлиларни ташкил этади. Уларнинг ўртача ёши 63 да.\n2016 йилги 88-“Оскар” мукофотларини топшириш маросимида комик актёр Крис Рок бошловчилик қилиши лозим. “Naughty Gossip” нашри берган маълумотларга кўра, Крис икки ўт орасида қолган. Уни юқорида айтиб ўтганимиздек, кино соҳасининг қора танли вакиллари тақдирлаш маросимида бошловчилик қилишдан воз кечишга кўндиришмоқда. Бошқача қилиб айтганда, кўнишга мажбур қилишмоқда. Бу орқали улар қора танлиларга нисбатан ҳурмат билан муносабатда бўлиш лозимлигини билдириш ва ирқчиликка чек қўйишга эришмоқчилар. Унинг бошловчилик қилиши киноакадемиклар ва мухлислар томонидан маъқулланган. 2005 йилдаги тақдирлаш маросимини Крис олиб боргани учун кейинги йилларда маросимга келган тамошабинларнинг сони сезиларли даражада ортган эди. 2005 йилдан кейин, айнан ўтган йили ҳам маросимга актёр Нил Патрик Харрис бошловчилик қилди. Шундан сўнг томошабинлар сони кескин камайди ва “Оскар”нинг ташкилий гуруҳи 2014 йил 37 миллион АҚШ доллари миқдорида зарар кўрди.\nКрис Рокнинг ўзи бу ҳақда ҳали бирор фикр билдирмади. Табиийки, у ҳам номзодлар ичида фақат оқ танли актёрлар борлигидан ҳайратланган, бироқ фикримизча, у “Оскар” тақдирлаш маросимида бошловчилик қилишдан воз кечмайди. У норозиларга нисбатан қарши фикр билдирмоқда ва тақдирлаш маросимида иштирок этиши, хусусан, бошловчилик қилиши қора танлиларга бўлган муносабатнинг ўзгаришига сабаб бўлиши мумкинлигини айтмоқда. Бундан ташқари, у комик сифатида айнан оқ танлилар учун антиқа ҳазилларни тайёрлаб қўйган бўлса ажабмас.\n“Оскар 2016” тақдирлаш маросимида “Энг яхши актёр” номинациясида бир нечта актёрларниг номзоди қўйилган.\nУлар “Трамбо” фильмидаги роли учун Брайан Крэнстон, “Марслик” фильмидаги роли учун Мэтт Деймон, “Тирик қолган” фильмидаги роли учун Леонардо Ди Каприо, “Стив Жобс” образи учун Майкл Фассбендер, “Даниялик қиз” фильмидаги роли учун Эдди Редмэйн. Леонардо Ди Каприонинг мукофотни қўлга киритиш эҳтимоли бошқаларникидан кўпроқ. Чунки у тўрт марта ушбу номинацияга номзодликка қўйилган, аммо ҳар гал “қуруқ” қолган. Энг қизиғи, номзодларнинг барчаси оқ танлилар!\nЭнг яхши актриса номинациясига эса “Хона” фильмидаги роли учун Бри Ларсон, “45 йил” фильмидаги роли учун Шарлотта Рэмплинг, “Бруклин” фильмидаги роли учун Сирша Ронан, “Кэрол” фильмидаги роли учун Кейт Бланшетт ҳамда “Жой” фильмидаги роли учун Женнифер Лоуренснинг номзоди кўрсатилган. Улар орасида эса мукофот Бри Ларсонга насиб этиши эҳтимолда ҳоли эмас. У шу бугунгача “Олтин глобус” ва “Танқидчилар танлови” мукофотларини қўлга киритган.\nАҚШ киноакадемиясининг номзодлар масаласини кўриб чиқиши ва адолатли қарор қабул қилишини афроамерикаликларнинг аксарияти катта интизорлик, бошқа маънода талаб билан кутмоқда. Биз севиб кўрган ва кўраётган кўплаб Голливуд фильмларида қора танли актёрларнинг ижро этган роллари таҳсинга сазовор, албатта. Қора танли актёрлардан Морган Фриман, Эдди Мёрфи, Мартин Лоуренс, Уилл Смит, Уэсли Снайпс, Крис Такер, Дензел Вашингтонларни, актрисалардан эса Хэлли Берри, Люпита Нионго, Керри Вашингтон, хонанда ва актриса Уитни Хьюстон, Бейонс, Женнифер Лопес, Тайра Бэнкс каби яна ўнлаб маҳорат эгаларини санаб ўтиш лозим. Уларнинг ҳар бири Голливудда ўйнаган кассабоп фильмлари учун “Оскар” мукофотига лойиқ! Ахир уларнинг баъзилари аллақачон қарилик гаштини сурмоқда, балки “Оскар”дан умид ҳам қилмаётгандир. Киноакадемия вакиллари кимни қайси фильмдаги роли учун номзод қилиб кўрсатишларидан қатъи назар, нафақат АҚШ балки бутун дунёда қора танли актёр ва актрисаларнинг ижодини кузатадиган, улар иштирокидаги ўлмас фильмларни тамоша қилаётган ҳар бир киномухлис мукофот аслида кимга берилиши кераклигини билади ва уларга холисона баҳо бера олади. Бир неча кун ичида “Оскар-2016” тақдимот маросими номзодлари рўйхатида ўзгаришлар содир бўлиши кутилмоқда. Биз, севимли актёр ва актрисаларимиз қаторида АҚШ киноакадемиясининг адолатли қарорини кутамиз ва воқеалар ривожини кузатамиз.\nТеглар:Оскар Оскар 2016\n"Тошкент" телеканали шифокорларни тамагирлиги учун танқид қилди\n17:37, 12.12.2018 8 840\n13:14, 05.10.2018 1 811\n20:10, 26.05.2018 4 743\nОскар 2018: муносиблар тақдирланди\n15:42, 05.03.2018 2 072\nОдил Аҳмедовнинг жамоадоши — Оскар Европага қайтиш ниятида\n13:01, 14.10.2017 2 174


Афғонистон: Толибон террорчиларга қарши уруш бошлади\n23 Noyabr 23:59 / Published in Иқтисодиёт\nТолибон террорчиларга қарши уруш олиб бормоқда\nРоссия матбуоти терактлар албатта Афғонистондан келишини, бунга тайёр бўлиш кераклигини таъкидлади. Самарали қаршилик кўрсатиш учун яқин бўлган Марказий Осиё давлатлари КХШТ ҳимоясига муҳтож бўлади. Толибон ўз ҳудудидан террорчилар тарқалишининг олдини олишга қарор қилди ва уларга қарши уруш бошлади.\nЎзбекистоннинг келажакда КХШТ қанотига қайтишига баҳона Россиянинг Афғонистондан келаётган террорчилик таҳдидлари ҳақидаги баёнотлари бўлди. Москва Тошкентнинг террорчиларга қарши тура олмаслигини тўғридан-тўғри таъкидламади, бироқ айни пайтда ўз ҳарбий блокининг кучлилигини таъкидлади ва улар биргаликда радикал исломчиларнинг мамлакатга кириб келишига йул қўймасликлари, шунингдек, бу ҳужайраларни йуқ қилишлари ҳақида кафолатлар берди. Толибон ғалабасидан кейин республикада фаоллашди.\nТолибон Афғонистон ҳукуматини қўлга киритгач, ҳаракат ўз ҳудудидан ташқарида жанг қилиш ниятида эмаслиги маълум қилинган эди. Бундан ташқари, Толибон ўз мамлакатларида террорчи гуруҳларнинг кучайиши ва тарқалишига йул қўймасликларини таъкидлади. Янги ҳукумат қаттиқ шариат қонунларига қарамай, улар террористик ҳаракатларни содир этишда Ал-Қоида, ИШИД ва бошқа гуруҳларнинг ғояларига қўшилмаслигини аниқ айтди.\nҲокимиятни қўлга киритганидан икки ой ўтгач, Толибон ўз ваъдаларини бажара олишини кўрсатди ва Кобулдаги “ИШ-Хуросон” террорчилик ячейкасини йуқ қилди. Уч жиноятчи ҳам йуқ қилинган, бунгача улар Кобул марказидаги масжидда теракт уюштирган.\nTagged under: АФҒОНИСТОН, ТЕРРОРИСТИК, УРУШ, ҚАРШИ КУРАШ\nМолия вазирлиги Ўзбекистонда саноат қайта тикланишини башорат қилмоқда\nЎзбекистон Республикаси Президенти Қирғизистон иқтисодиёт вазири билан учрашди\nҚозоғистон ўзбек гилосини БААга сотади.


ИнтерФУТБОЛ :: Осиё футболида нима гаплар ёхуд хавфсизлик масаласи-чи?!\nОсиё футболида нима гаплар ёхуд хавфсизлик масаласи-чи?!\nЎзбекистонда Суперлига ўйинлари қачон давом эттирилиши ҳали аниқ эмас. Лекин аксарият клублар машғулотларга киришди. Бу ҳақда Алишер Никимбаев «Телеграм» тармоғидаги «Футболиум» канали орқали хабар берди.\n- Ўзбекистонда Суперлига ўйинларининг давом эттирилиш санаси аниқ бўлмасада, аксарият клублар машғулотларга киришди. Боз устига, мавжуд маълумотларга қараганда, клубларда футболчилар тиббий қайдномасиз шуғулланишяпти. Ўйинчи ва мураббийлар машғулотларга киришишдан олдин тест топширишганми, машқлар қай тартибда олиб бориляпти, экипировкалар дезинфекция қилиняптими, жамоалар шу кунларда қандай яшаб, қандай озиқланяпти - булар номаълум. Ягона қайднома йўқлиги туфайли жамоалар машғулотларни бир вақтда бошлай олмади. Бу мавсум давом эттириладиган пайт барча футболчиларнинг жисмоний жиҳатдан бирдек тайёр бўлишларига тўсқинлик қилиши мумкин.\nЎз навбатида, нима учун ҳамон қайднома тузилмаганини тушуниш қийин. Масалан, Россияда оддий йўл танланди - Германия қайдномаси олиниб, уни ўзларига мослаштиришди. Немислар протоколи анчадан буён очиқ, давлат сири ҳисобланмайди. Бироқ афтидан, мутасаддилар трансляциялар ҳуқуқини «Матч-ТВ»га сотишга қизиқиб, асосий мажбуриятларини унутишган кўринади.\n- Хитой ҳукумати футбол ассоциациясининг мавсумни бошлаш бўйича лойиҳасини камчиликларни тузатиш учун қайтариб берди. Бу эса Суперлиганинг 27 июндан бошланишига тўсқинлик қилиши мумкин. Энди ХФА дастлабки турни июль ойи бошига белгиламоқчи. Мавсум стартининг чўзилиб кетиши чемпионат форматини ўзгартиришни тақозо этади, шекилли. Икки даврали турнир ўрнига лига иштирокчиларини ўтган мавсум якуни бўйича икки гуруҳга бўлиш (8тадан жамоа), якунда чемпионлик ва лигада қолиш учун финал турнирлари ўтказиш таклиф қилинмоқда. ХФА барча легионерлар ўз клублари ихтиёрига қайтишга улгуришмаганини инобатга олиб, янги мавсумда хорижлик футболчиларга нисбатан амалдаги квотани қайта кўриб чиқиши мумкин.\n- Дастлабки 4 турдан сўнг тўхтаб қолган Малайзия чемпионати энди сентябрь ойидагина давом эттирилиши мумкин. Бунда Суперлига формати ўзгаради: жамоалар фақат бир давра ўйнайди. Агар сентябрда ҳам ўйинлар бошланмаса, чемпионат охирига етказилмайди.\n- Саудия Арабистонидаги барча спорт иншоотларига эгалик қиладиган мамлакат спорт вазирлиги Таиф, Абха ва Ал-Бахдаги стадионларни мавсумнинг қолган қисмини ўтказишга тайёрлашни бошлади. Географик жиҳатдан келиб чиқиб, айнан шу 3та шаҳар танланди - уларда иқлим нисбатан маъқулроқ. Умуман, кутилишича, Саудияда мавсум июнда давом эттирилади.\n-Туркманистонфутбол федерацияси ўйинлар трансляция ҳуқуқини хориж компанияларига сотишни хоҳламади. Маълум бўлишича, бунга асосий сабаб - ўйинлар пайти букмекерларнинг кўпроқ маълумот олишларига тўсқинлик қилиш.\n- Янги стадион - «Ал-Райян»нинг тунги кўриниши ажойиб. Бу арена жаҳон чемпионати-2022 ўйинларини қабул қилади, жумладан, чорак финал баҳсини. Стадион топширилишга деярли тайёр. Фақат очилиш маросимини ўтказиш қолди.\n- Эрон чемпионати Рамазон ойи якунланганидан кейин давом эттирилади. Бу ҳақда мамлакат президенти Ҳасан Руҳони хабар берди. Эронда ҳар куни коронавирусга йўлиқиш ҳолати учраётган пайтда ушбу баёнот жуда жиддий қабул қилиниши турган гап. «Футбол бўйича чемпионат Рамазондан кейин тикланади, аммо ўйинлар бўш трибуналар остида ўтади», - деди Руҳони.\nМазкур маълумот президентдан чиқдими, демакки, футбол Эронда муҳим сиёсий аҳамиятга эга ҳисобланади ва чемпионатни давом эттириш орқали ҳукумат вакиллари фуқаролар кайфиятини кўтармоқчилар. Эрон лигаси якунланишига 9та тур қолган ва бу турларни бир ярим ой ичида ўтказиш режалаштирилмоқда.\n- Қатар футбол ассоциацияси мавсум 24 июлгача қолдирилганини билдирди. Чемпионатни 26 август кунигача якунлаш кўзда тутилмоқда. Мамлакатдаги эпидемиологик вазиятдан келиб чиқсак, бу мантиқан тўғри. Шунга ўхшаш қарорлар қўшни мамлакатлар - Қувайт, Баҳрайн ва БААда ҳам чиқарилганди.\n- Хитой миллий жамоаси Шанхайда йиғин бошлади. Ушбу йиғин давомида «Шанхай Шенхуа» ва «Шанхай СИПГ» клубларига қарши 2та ўртоқлик ўйини ўтказиш режалаштирилган.\n- «Далян Про» Хитойда ўз футболчилари билан маошнинг қисқартирилиши юзасидан келишиб олишга эришган биринчи клуб бўлди. Барча ўйинчилар, жумладан, легионерлар ҳам май ойи маошидан воз кечишга кўнишди. Айтиш ўринли, Марек Гамшик ва Саломон Рондон айнан «Далян Про»да ўйнашади. Бу келишувнинг клуб бош мураббийи Рафаэль Бенитесга ҳам тааллуқли ёки йўқлиги ҳозирча номаълум.


Surah Ahqaf Translation in Uzbek » Quran Online\nСен:« Аллоҳдан ўзга сиғинаётган нарсаларингизнинг хабарини беринг-чи, менга кўрсатинг-чи, улар ердан нимани яратдилар? Ёки осмонларни (яратишда) иштироклари борми? Агар ростгўй бўлсаларингиз, менга бундан (Қуръондан) олдинги китобни ёки илмий асарни келтиринг.»- деб айт.\nБалки у(Қуръон)ни ўзи тўқиб олган ҳам дерлар. Сен:«Агар уни тўқиб олган бўлсам, Аллоҳдан (келадиган) бирор нарсани мендан қайтаришга қодир эмассиз. У зотнинг Ўзи ҳақида сиз шўнғиётган нарсаларни яхши билувчидир. Мен билан сизнинг ўртангизда гувоҳликка Унинг Ўзи кифоядир. Ва У кечирувчи ҳам раҳмли зотдир», деб айт.\nСен:«Айтинг-чи, агар у(Қуръон) Аллоҳдан бўлса-ю, сиз унга куфр келтирсангиз ва ҳолбуки, Бани Исроилдан бир гувоҳ у(Қуръон)га ўхшаш нарсага гувоҳлик бериб, иймон келтириб турибди, сиз эса, кибру ҳаво қиляпсиз. Албатта, Аллоҳ золим қавмларни ҳидоят қилмайди», деб айт. (Қуръони каримда бузуқ ақидаларни тузатиш, тўғри йўлга бошлаш учун турли услублар қўлланган. бу оятда мушрикларнинг ақидасига шубҳа солиш йўли билан, уларнинг хатода эканликлари баён қилинмоқда.)\nКуфр келтирганлар иймон келтирганларга: «Агар у(Қуръон) яхшилик бўлганида, унга биздан аввал бормасдилар», дерлар. У(Қуръон)дан ҳидоят топишмагач, бу-қадимги уйдирмадир», дерлар. (Кибру ҳавога учган араб бойваччаларининг назарида камбағалларнинг Исломга кириши, Қуръонга ишониши камчилик, айб бўлиб кўринган.Улар ўзларича,»ялангаёқлар юрган йўл яхши бўлармиди?»демоқчилар. Лекин, айни чоқда, Ҳазрати Абу Бакр, Ҳазрати Усмон, Ҳадича онамизга ўхшаш бой, задогонлар ҳам биринчилардан бўлиб Исломга киришганини эътиборга олишмайди. Ислом бойни ҳам, камбағални ҳам, кучлини ҳам, заифни ҳам бир оила аъзоси қилиш учун Аллоҳ тамонидан юборилган дин.)


ЎзА - Ҳоким ёшларнинг муаммоларини ўрганди\n26.07.2018 17:46 Чоп этиш версияси\nҲоким ёшларнинг муаммоларини ўрганди\nНавоий вилояти ҳокими Қобил Турсунов Кармана тумани ёшлари билан учрашди.\n“Yoshlar – kelajagimiz” Давлат дастури ижроси доирасида ташкил этилган учрашувда вилоятдаги тижорат банклари ва турли мутасадди идоралар вакиллари, Кармана тумани ва Навоий шаҳридан ёш тадбиркорлар, иш билан банд бўлмаган йигит-қизлар иштирок этди.\nУчрашувда дастлаб мазкур дастурнинг мазмун-моҳияти ҳақида тушунчалар берилди. Хусусан, иш билан банд бўлмаган ҳамда тадбиркорлик салоҳиятига эга ўғил-қизларга 7 фоизли имтиёзли кредит ажратиш масаласига алоҳида эътибор қаратилгани ёш ишбилармонлар сафи кенгайишида муҳим омил бўлиши таъкидланди.\nНавоий шаҳридаги Истиқлол маҳалласида яшовчи Жавоҳир Ҳайдаров олий таълим муассасасида таҳсил олади. Айни пайтда у ўз ҳовлисида чорвачиликни йўлга қўйишни режалаштирмоқда.\n– Бугунги тадбирда вилоят раҳбарига тадбиркорлик билан шуғулланиш истагим борлигини, бунинг учун лойиҳа ҳам тайёр эканини билдирдим, – дейди Жавоҳир. – Лойиҳам қўллаб-қувватланди ва 2 бош йирик, 3 бош майда шохли чорва харид қилишим учун имтиёзли кредит ажратиладиган бўлди. Энди оиламизга қўшимча даромад келади. Бундан жуда хурсандман.\nКармана туманидаги Деҳқон маҳалласида яшовчи Маржона Ҳамроева сунъий қопламали мини-стадион қуришни бошлаган эди. Бироқ, ёш тадбиркорнинг қўли калталик қилиб, бунёдкорлик ишлари тўхтаб қолди. Учрашувда унинг мурожаати ҳам ижобий ечим топди. Банк томонидан 100 миллион сўм имтиёзли кредит ажратиладиган бўлди.\nДавлат дастури доирасидаги бундай учрашувлар барча туман ва шаҳарларда давом этмоқда.


Россияликлар Приморье ўлкасида учинчи марта губернаторларга овоз бермоқда\n04 июл 2022, Тошкент вақти: 07:52\nРоссиянинг Узоқ Шарқидаги Приморье ўлкасида губернатор сайлови қайта ўтказилмоқда.\n16 декабрь куни бўлиб ўтаётган сайловда тўрт номзод беллашмоқда.\nСайловолди сўровлари Кремль дастаклаб келаётган ва ҳозирда губернатор вазифасини бажараётган Олег Кожемяко олдинда бораётганини кўрсатмоқда.\nСайлов иккинчи босқичга қолдирилмаслиги учун номзодлардан бири камида 50 фоиз овоз тўплаши керак.\nЎлкада губернатор сайлови учинчи марта ўтказилмоқда. Жорий йилнинг 20 сентябрида сайлов комиссияси иккинчи босқич натижаларини бекор қилди. Бунга сайлов давомида жиддий қонунбузарликларга йўл қўйилгани сабаб бўлди.\n16 сентябрь куни ўтказилган сайлов эса якунига етай деган пайтда Кремль бошқарувидаги “Единая Россия” партияси номзоди, амалдаги губернатор Андрей Тарасенко олдинда келаётган Андрей Ишченко устидан бирданига ғалаба қозонди.\nИккинчи босқич бюллетенларини санаш охирлаёзган пайтда кузатувчилар ва мухолифлар сайловда ютқазаётган Тарасенко фойдасига ҳар хил ўйинлар бошланганини баралла айтди. Оқибатда, бу сайлов натижаси ҳам “жиддий қонунбузариликлар” сабаб бекор қилинди.


2018 йил 19 май куни соат 17:45 ларда Тошкент шаҳар, Миробод туманидаги «Весна» кафесида фуқаро У. қўшниси В. билан бирга спиртли ичимликлар истеъмол қилишиб, ўзаро жанжал оқибатида фуқаро В. қўшниси У. нинг бошига ғишт билан уриб тан жароҳати етказган ва ўзининг уйига кетган.\nШундан сўнг, У. ошхона пичоғи билан В. нинг уйига бориб, уни кўкрак соҳасига бир неча маротаба пичоқ билан санчиб, тан жароҳати етказган.\nШифокорларнинг ҳаракатлари натижасида В. нинг ҳаёти сақлаб қолинган.\nҲозирда фуқаро У. ушланиб, мазкур ҳолат юзасидан туман прокуратураси томонидан унга нисбатан Ўзбекистон Республикаси Жиноят кодексининг 25,97-моддаси 1-қисми билан жиноят иши қўзғатилган (одам ўлдиришга суиқасд қилиш).


ДАВЛАТ РАҲБАРИ ЗАМОНАВИЙ ЛОГИСТИКА МАРКАЗИДА 23.07.2017 00:00\nДавлат Раҳбари Тошкент вилоятининг Юқори Чирчиқ туманида барпо этилаётган замонавий логистика марказида бўлди.\n«Greenfoodtrade» МЧЖ томонидан ташкил этилаётган мазкур марказ қишлоқ хўжалиги маҳсулотларини сақлаш, қайта ишлаш ва экспорт қилиш билан шуғулланади. 2018 йилнинг учинчи чорагида тўла қувват билан ишга туширилиши мўлжалланаётган ушбу лойиҳа мамлакатимиз экспорт салоҳиятини ошириш, ички бозорни қишлоқ хўжалиги маҳсулотлари билан узлуксиз таъминлаш, ер майдонларидан унумли фойдаланиш, янги иш ўринлари яратиш имконини беради.\nҚирқ гектардан ортиқ майдонни эгаллаган мажмуада 5 кросс-докинг, гипермаркет, қишлоқ хўжалиги маҳсулотларини саралаш ва сақлаш омбори, 10 минг тонналик музлатгич, 150 ўринли меҳмонхона қурилади.\nПрезидентимизга мазкур мажмуа ҳақида батафсил маълумот берилди.\nШу ерда Тошкент вилоятида қишлоқ хўжалиги маҳсулотларини етиштириш ва қайта ишлаш бўйича амалга ошириладиган лойиҳалар тақдимоти ҳам бўлиб ўтди.\nҚибрай туманидаги Агрологистика маркази мева-сабзавот маҳсулотларини қуритиш ва қадоқлаш, иссиқхона, музлатгич, қишлоқ хўжалиги маҳсулотларини қайта ишлашни ўз ичига олади. 2018 йилнинг биринчи ярмида ишга тушириладиган марказда 500 га яқин иш ўрни яратилади.\nЕрлардан унумли фойдаланиш керак, деди Давлатимиз Раҳбари. Бугунги замон тўғри келган нарсани эмас, фойда келтирадиган, бозори чаққон маҳсулотлар етиштиришни талаб қилмоқда.\nТошкент вилояти туманларида рентабеллиги ва ҳосилдорлиги паст бўлган суғориладиган экин майдонларига экиладиган экин турларининг схематик харитаси ҳақида сўзлаб берилди.\nБу каби замонавий қурилмалар қишлоқ хўжалигида муҳим аҳамиятга эга, деди Шавкат Мирзиёев. Агар соҳанинг эртанги кунини ўйласак, бундай замонавий тизимга тезроқ ўтишимиз керак. Дронлар ишлаб чиқаришни ўзлаштириш, бу борада қўшма корхона тузиш ва кадрлар тарбиялаш масаласига алоҳида эътибор қаратиш лозим.\n2017-2018 йилларда қишлоқ хўжалиги техникаларини ишлаб чиқариш инновацион лойиҳаси ҳам кўрсатилди. «Ўзагротехсаноатмашхолдинг» компанияси тизимидаги корхоналар томонидан ишлаб чиқарилаётган қишлоқ хўжалиги техникалари намойиш қилинди. Компания қишлоқ хўжалиги техникаларини ишлаб чиқариш, машина-трактор парклари ва лизинг хизматларини ўзида жамлаган. Лойиҳалардан мамлакатимизда ишлаб чиқарилаётган қишлоқ хўжалиги техникалари ва истиқболдаги режалар ўрин олган.